Letak jawatan CEO Twitter, Musk tinjau pendapat netizen

KETUA Pegawai Eksekutif (CEO) pembuat kereta elektrik Tesla, Elon Musk bertanyakan kepada warga maya di Twitter sama ada perlu atau tidak beliau meletak jawatan sebagai CEO Twitter.

Musk membuat ciapan tinjauan pendapat di Twitter bertanyakan pandangan pengguna platform media sosial itu berhubung peletakan jawatannya.

“Perlukah saya berundur sebagai ketua Twitter? Saya akan mematuhi keputusan tinjauan pendapat ini,” kata Musk dalam ciapan pada Ahad.

Should I step down as head of Twitter? I will abide by the results of this poll.

— Elon Musk (@elonmusk) December 18, 2022

Setakat laporan ini ditulis, seramai 11,064,305 pengguna Twitter mengambil bahagian dalam tinjauan tersebut dengan 56.3 peratus menyokong peletakan jawatan Musk itu, manakala 43.7 peratus tidak menyokong keputusan itu.

Musk juga sempat berkongsi peringatan mengenai tinjauan tersebut kepada pengguna Twitter dalam satu ciapan pada hari yang sama.

“Seperti kata pepatah, berhati-hati dengan apa yang anda hajatkan, kerana anda mungkin memperolehinya,” katanya.

Untuk rekod, Musk sah menjadi pemilik baharu aplikasi Twitter selepas melengkapkan pemerolehannya yang bernilai AS$44 bilion pada akhir Oktober.

Susulan menjadi CEO Twitter, Musk merombak operasi harian syarikat, termasuk menamatkan perkhidmatan separuh pekerjanya dan eksekutif Twitter yang bertanggungjawab ke atas privasi, keselamatan siber dan penapisan platform berkenaan.

Musk juga pernah mengumumkan bahawa undian akan dilakukan bagi menentukan perubahan dasar utama sebelum membuat tinjauan pendapat tersebut di Twitter.

Author

Faridah Amiratul

View all posts

View all posts


Lelaki sesak nafas kereta terbakar

KUALA LUMPUR: Seorang lelaki mengalami sesak nafas selepas kereta dinaikinya mengalami kebakaran berhampiran sebuah pusat beli-belah di Lebuhraya Lembah Klang Selatan (SKVE) Presint 12, Putrajaya.

Menurut Pusat Gerakan Operasi (PGO) Jabatan Bomba dan Penyelamat (JBPM) Selangor, pihaknya menerima panggilan kecemasan pada 12.32 tengah malam tadi.

“Setibanya bomba di lokasi, terdapat kebakaran melibatkan sebuah kereta jenis Kia Optima yang terbakar 95 peratus.

“Terdapat seorang mangsa lelaki berumur lingkungan 40-an telah mengalami sesak nafas dalam kejadian tersebut,” katanya dalam satu kenyataan hari ini.

Mengulas lanjut, kenyataan itu berkata, mangsa telah dibawa ke hospital oleh orang awam dan api berjaya dipadamkan oleh pihak bomba sejurus selepas itu. – Astro Awani

Author

Media Variasi

View all posts

View all posts


Himpunan RXZ: Ramai panik, mula lari bila dikepung

PETALING JAYA: Peserta Program Himpunan RXZ Members 5.0 mendedahkan keadaan yang tenang mula menjadi ‘panas’ apabila pihak berkuasa mula mengepung kawasan itu hingga menyebabkan ramai penunggang panik dan cuba melarikan diri.

Wakil Kumpulan Hashwan Santasio Yamaha RXZ Klang, Edly Reza, 36, berkata, kedatangan pihak berkuasa ke tapak program disebabkan oleh sikap segelintir individu yang bertindak di luar kawalan.

Namun, katanya, dia tak pasti siapa yang memulakan kekecohan tersebut hingga operasi terpaksa dilakukan di Kompleks Sukan Gong Badak di Kuala Nerus, Terengganu itu.

“Tetapi suasana dalam tapak ‘event’ semua terkawal, tidak ada sesiapa pun buat bising atau ‘rem’ ekzos sana sini. Kalau di luar kawasan program mungkin ada segelintir yang cuba mengeruhkan suasana pada hari tersebut,” katanya.

Dia yang dikenali sebagai Koboi menambah, pihaknya tidak menyalahkan penganjur atau pihak berkuasa kerana mereka telah menjalankan tugas masing-masing.

Menurut Edly, penganjur dan pihak berkuasa telah menjalankan tugas mereka, namun program menjadi kecoh kerana sikap segelintir individu yang sengaja mencetuskan provokasi.

“Kami seramai 60 penunggang datang dari Klang ke Terengganu telah mengikuti pelbagai langkah keselamatan seperti memakai vest keselamatan sepanjang perjalanan dan motosikal menggunakan ekzos standard.

“Sebab kita ke sana (Himpunan RXZ) untuk memeriahkan majlis bukan untuk buat onar atau berlumba di jalan raya,” tegasnya.

Seorang lagi peserta, Wan Amran, 43, memberitahu, tiada kekecohan dilakukan oleh mana-mana peserta dalam kawasan terbabit sepanjang himpunan itu berlangsung.

“Saya ada di situ kerana saya buka reruai menjual aksesori dan alat ganti motosikal. Keadaan memang terkawal, walaupun ramai pakai ekzos ‘paip’ tetapi mereka tidak buat kecoh atau bising.

“Setahu saya yang buat kecoh di luar kawasan program dan tidak tahu siapa yang mulakan. Selepas itu baru kecoh dalam tapak program kerana pihak berkuasa mula mengepung kawasan terbabit dan ramai mula melarikan diri,” ujarnya. – Kosmo!

Author

Media Variasi

View all posts

View all posts


‘Sikit lagi nak keluar roh’ – Reaksi ular kena cekik raih perhatian netizen

CYBERJAYA: Rata-rata warga net terhibur dengan gelagat seorang wanita yang memuatnaik video di TikTok akaun @rumpai_laut15, mempamerkan ular yang dipegangnya seolah-olah tercekik.

Difahamkan, video tersebut dirakam ketika pameran Hari Ulang Tahun TLDM ke-89 di KD Sri Semporna, Sabah, Ahad lalu.

Dalam video itu, kelihatan dua orang anggota Paskal menyaran wanita terbabit untuk memegang kepala ular sawa ketika sesi berfoto.

Namun, keadaan berubah lucu seketika apabila kelihatan kepala ular yang dipegang wanita itu seolah-olah tercekik dek kerana pegangan terlalu kuat sehingga menyebabkan mulut ular ternganga.

Menjengah ruangan komen, rata-rata netizen terhibur dengan video yang dimuatnaik wanita tersebut.

“Ular. ‘tak berbaloi betul ambil job ni, dah lah payment sikit, di cekik-cekiknya aku’, tulis netizen.

“Kesian ular tu mesti dia fikir dah nak datang ajal dia,” ujar  seorang lagi warga net.

“Member dah hujung-hujung tu, sikit lagi nak keluar rohnya,” tulis netizen.

Oleh: AIN JAPRI (Pelatih USM)

Author

Media Variasi

View all posts

View all posts


Kini baru faham nilai tanah yang dilesapkan ‘toyol’

SEMENYIH: Peri pentingnya pengetahuan tentang kepentingan Tanah Melayu tanah tumpah darah ini, kerana rizab tanah sendiri dilihat semakin hilang dek pihak tidak bertanggungjawab seperti ‘toyol’ terlibat.

Apabila sudah tahu, bukan mudah untuk mendapatkan hak semula, melainkan melepaskan begitu sahaja kerana sudah habis daya dan wang memperjuangkan perkara yang belum tentu boleh dimiliki semula.

Begitulah perjuangan 19 tahun Omar Mohamad Unni, yang menuntut hak keluarga ke atas tanah TOL (Tanah Pendudukan Sementara) yang kemudiannya dianugerah Sultan Selangor (Almarhum Sultan Salahuddin Abdul Aziz Shah Alhaj) kepada arwah bapanya, atas jasa pada 1965.

Itu pun selepas, adik beradiknya yang lain yang tinggal kini, Fatimah, 73, Aishah, 70, dan Rukiah, 65, menyedari kepentingan tanah kerana masa kecil mereka tidak begitu menumpukan hal berkenaan.

Fatimah memberitahu, mereka adik beradik masih kecil ketika mendiami rumah di atas tanah berkenaan, namun terpaksa berpindah kerana melihat jiran lain yang juga suku Boyan keluar dari tempat itu.

“Kita kecil lagi masa itu, mana tahu hal-hal tanah ni tak masuk kepala. Sudah tua ni baru tahu, tanah ni penting.

“Umur saya ketika itu pun 12 tahun, yang lain-lain, Aishah pun lima tahun. Kebetulan, memang ada tanah haram (diduduki Boyan) di situ, jadi kami pun ikut keluar tapi sampai tak tahu tanah diambil orang.

“Bila dah besar ni, terkejut baru tahu (tanah penting). Cuma kami serahkan (urusan) pada adik (Omar) kerana dia diberi kelebihan pandai bercakap,” katanya kepada MEDIA VARIASI.

Fatimah juga berkata, ibu mereka pernah meninggalkan pesan supaya menuntut semula tanah yang dibeli oleh bapa mereka.

Justeru, katanya, biarlah perjuangan adiknya sampai berjaya kerana mereka yang lain hanya mampu mendoakan dan menyokong dari belakang.

“Adik (Omar) tidak pernah sesekali pun putus asa turun naik urusan menuntut hak tanah selama 19 tahun, sampai saat ini walaupun ditipu dan berhabis ratusan ribu ringgit.

“Kalau berjuang, biar selamat dan berjaya,” katanya.

MEDIA VARIASI sebelum ini secara eksklusif mendedahkan kegiatan ‘toyol’ Jalan Yap Kwan Seng selepas Omar Mohamad Unni mengadu tentang kehilangan tanah kurniaan Sultan Selangor kepada arwah bapanya pada tahun 1951 di lot 189 Jalan Yap Kwan Seng.

‘Toyol’ tanah Yap Kwan Seng ini telah menyebabkan kerugian masa dan jutaan ringgit kepada pemilik asal dan juga konglomerat hartanah iaitu Exsim Development Sdn Bhd yang dipercayai terpedaya memajukan residensi di atas tanah itu.

Author

Tun Puteh Wanti

View all posts

View all posts


Langkah proaktif kerajaan bantu rakyat atasi bekalan ayam, telur – Salahuddin

KOTA BHARU: Usaha kerajaan meneruskan pemberian subsidi kawalan harga ayam dan telur membuktikan langkah proaktif yang diambil itu adalah tepat pada masanya untuk membantu rakyat.

Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, meskipun kerajaan menanggung pemberian subsidi ayam dan telur RM200 juta sebulan, namun ia perlu dilakukan demi memastikan nasib rakyat terus terbela, terutama berkaitan dengan keperluan asas seperti ayam dan telur.

“Kerajaan tidak keberatan untuk menyambung terus subsidi ini demi memastikan rakyat dapat membeli harga ayam dan telur dengan harga yang dikawal kerana kita faham rakyat sedang menanggung situasi kos sara hidup,” katanya.

Beliau berkata demikian kepada pemberita selepas merasmikan Program Inisiatif Pendigitalan Sektor Peruncitan (ReDI) dan Menu Rahmah peringkat negeri Kelantan di Pasar Siti Khadijah, di sini hari ini yang turut dihadiri Timbalannya, Senator Fuziah Salleh.

Semalam, Perdana Menteri, Datuk Seri Anwar Ibrahim bersetuju supaya pemberian subsidi serta kawalan harga ayam dan telur, yang sepatutnya berakhir 30 Jun ini, diteruskan selepas 1 Julai ini.

Kementerian Pertanian dan Keterjaminan Makanan serta Kementerian Perdagangan Dalam Negeri dan Kos Sara Hidup dalam kenyataan bersama itu memaklumkan bahawa perkara itu diputuskan setelah mengambil kira semua aspek termasuk memastikan industri ayam dan telur kekal mampan.

Sementara itu mengulas mengenai program ReDi, Salahuddin berkata, kerajaan menyasarkan hampir 30,000 peniaga seluruh negara untuk berdaftar hingga hujung tahun ini.

“Setakat ini kita mempunyai 12,595 peniaga yang telah berdaftar dengan program ini dan kita harap setiap usahawan dapat ambil peluang ini untuk terus maju ke hadapan dan tidak ketinggalan dalam bidang perniagaan yang diceburi mereka.

“Program ini bertujuan memberi sokongan, sumber daya dan bantuan teknologi kepada para peniaga runcit dalam memasuki era digital yang semakin canggih dan kompleks,” katanya. – BERNAMA


Lemang Power tong dram tambat hati pelanggan

KUALA LUMPUR: Lemang yang enak dimakan dengan rendang atau serunding, antara juadah tradisional yang cukup sinonim dengan hari raya termasuk Hari Raya Aidiladha.

Tiga bahan asas digunakan untuk menghasilkan lemang iaitu beras pulut, santan kelapa dan garam, kemudiannya dicampur sehingga sebati sebelum dimasukkan ke dalam buluh yang bersih dengan daun pisang digulung ke dalamnya.

Lazimnya, buluh yang berisi bahan campuran tadi akan dibakar dengan cara menyusunnya separuh condong di tepi bara kayu api yang perlu sentiasa dikawal, selama lima hingga enam jam.

Ketika proses membakar inilah kepakaran serta kesabaran pembuatnya diperlukan untuk memastikan lemang yang dibakar masak dengan sempurna tanpa buluh menjadi hangus.

CARA HASILKAN LEMANG DIPELBAGAI

Sekiranya dahulu, lemang hanya boleh dibeli menjelang musim perayaan, namun peredaran masa menyaksikan juadah ini boleh dinikmati tanpa menunggu hari raya.

Ini berikutan proses memasak lemang menjadi lebih pelbagai termasuk kaedah mengukus dan antara yang terkini serta unik ialah memasak dan membakarnya dengan cara memasukkan buluh yang berisi bahan campuran lemang ke dalam tong dram.

Salah seorang pengusaha lemang menggunakan kaedah ini ialah pasangan suami isteri Rabiatul Adawiyah Mokhtar, 31, dan suaminya Md Fariz Abdul Hamid, 39, yang menjalankan perniagaan Lemang Power di Taman Midah, Cheras.

Pasangan ini memberitahu Bernama, mereka mendapat idea untuk membakar lemang menggunakan tong dram besi akibat kekangan yang dihadapi sewaktu tempoh Perintah Kawalan Pergerakan (PKP) yang membataskan pergerakan sekali gus menyukarkan mereka untuk mendapatkan bekalan kayu api.

“Sebelum ini, kami membuat lemang menggunakan kaedah lama iaitu menggunakan kayu api sejak tahun 2008.

“Lemang ini asalnya diusahakan oleh suami saya di Bandar Sri Permaisuri sejak 15 tahun lepas namun disebabkan PKP akibat pandemik COVID-19, kami beralih kepada penggunaan tong dram dan berniaga di Jalan Midah 8, Taman Midah, Cheras, ” kata Rabiatul Adawiyah

Suami beliau serta beberapa orang rakan meneliti kaedah penggunaan tong dram untuk memasak lemang yang digunakan oleh peniaga lemang lain, kemudiannya menghasilkan tong dram khas untuk kegunaan mereka.

“Setelah beberapa percubaan dilakukan, akhirnya kami dapat menghasilkan lemang yang berkualiti dan enak dengan menggunakan teknik membakar lemang di dalam tong dram,” katanya menambah, lemang tong dram mula dikomersialkan pada tahun 2021.

LEBIH MUDAH MEMBAKAR DALAM TONG DRAM

Memasak lemang menggunakan tong dram ternyata lebih mudah berbanding menggunakan kayu api di samping dapat mengekalkan bau asli lemang.

“Selain kualiti yang dihasilkan setanding dengan aroma asli kayu api, memasak lemang melalui kaedah itu lebih bersih kerana terhindar daripada habuk dan pencemaran udara luar.

“Memandangkan penghasilan lemang ini di kawasan bandar, pembakaran terbuka dapat dielakkan dan dalam masa yang sama pelanggan masih dapat menikmati kualiti rasa yang serupa. Selain faktor udara, membakar lemang dalam tong dram ini juga lebih menjimatkan ruang dan kos,” katanya.

Rabiatul Adawiyah menambah, keistimewaan lemang yang dimasak di dalam tong drum terbit dari tong itu sendiri melalui haba yang dihasilkan sekali gus memastikan kesemua lemang masak dalam masa yang serentak.

“Bahan-bahan dan teknik bancuhan lemang tetap sama seperti memasak menggunakan kayu api cuma proses pembakaran hanya memerlukan tong gas dan dapur masak. Untuk menghasilkan lemang dengan cara begini, proses memasak lemang mengambil masa kira-kira satu hingga tiga jam sahaja.

“Dari segi rasa, isi lemang yang dimasak di dalam tong dram ini lebih lembut dan tidak berkerak,” katanya yang memiliki empat buah tong dram yang direka khas yang boleh menghasilkan 120 batang lemang dalam satu masa.

Setiap tong dram mempunyai ukuran tinggi 0.9 meter dengan garis pusat 0.6 meter dan boleh memuatkan sebanyak 30 batang lemang. Setiap proses membakar melibatkan empat tong dram.

SAMBUTAN MENGGALAKKAN

Usaha pasangan suami isteri ini ternyata membuahkan hasil apabila lemang yang diusahakan dengan kaedah terbaharu itu berjaya memikat hati pelanggan.

Buktinya, menjelang hari perayaan jualan lemang boleh mencecah sehingga 1,000 batang sehari.

“Jika hari biasa, lemang dijual mengikut tempahan diterima. Syukur jualan sangat memberangsangkan sepanjang bulan Ramadan serta Syawal. Begitu juga apabila tibanya hari raya Aidiladha kami turut menyediakan lemang yang sememangnya dinantikan pelanggan,” katanya.

Sebatang lemang dijual mengikut saiz iaitu dari RM13 hingga RM25, selain lemang yang siap dipotong beserta set rendang ayam dan daging turut dijual.

“Sambutan daripada pelanggan sangat menggalakkan dan rata-rata mereka menyukai lemang tong dram ini.

“Harapan kami agar lemang tong dram ini membawa nostalgia tradisi merentas zaman, diturunkan kepada generasi muda agar lebih ramai tahu cara memasak lemang dengan lebih mudah. Teori yang sama cuma teknik memasak yang berbeza.

“Kami berharap pasaran lemang ini berkembang maju seiring dengan peredaran masa. Sekiranya ingin merasai keunikan lemang tong dram ini boleh hubungi saya melalui Facebook Lemang Power Taman Midah atau Instagram @lemangpower.branch,” kata Rabiatul Adawiyah sambil mengakui cabaran utama adalah untuk memastikan lemang yang dihasilkan memenuhi citarasa pelanggan dari segenap lapisan masyarakat. – BERNAMA


41 mangsa pelaburan kripto tuntut kerugian RM59 juta dari Datuk Seri Vida

KUALA LUMPUR: Seramai 41 mangsa pelaburan mata wang kripto milik Datuk Seri Vida iaitu Lavida Coin, VI Profit Galaxy (DSV Cryptoclub and LUX Galaxies) hari ini mengemukakan tuntutan kerugian RM59 juta daripada usahawan kosmetik itu.

Dokumen tuntutan itu dikemukakan bersama writ saman yang didaftarkan di Mahkamah Tinggi Kuala Lumpur ke atas Datuk Seri Vida (DSV) dan tiga rakannya yang menjalankan Lavida Coin sejak tahun 2018.

Mangsa- mangsa terbabit membuat tuntutan rentetan mereka masih tidak menerima sebarang pulangan wang pelaburan serta keuntungan seperti yang dijanjikan sebelum ini.

Malah, kesemua mangsa itu mengambil masa yang lama untuk bertindak kerana berharap segala taburan janji DSV dilunaskan namun, sehingga ke saat ini tiada sebarang pembayaran dilakukan.

Salah seorang mangsa turut berkongsi kisah terjebak dengan isu terbabit.

Katanya, atas faktor mempercayai jenama DSV membuatkan dia sanggup melaburkan wang simpanan Kumpulan Wang Simpanan Pekerja (KWSP) hampir RM9,000.

“Saya ada bukti dokumen perjanjian bersama yang ditandatangan hadapan DSV di Ipoh.

“Saya percaya dengan nama DSV tetapi apabila melabur saya harapkan pulangan seperti dijanjikan, tapi sudah lima tahun tiada apa-apa yang ditunaikan.

“Dia ada kedai emas dahulu tetapi semua staf mengelak untuk jawab dan kata tak tahu di mana DSV,” katanya.

Beliau berkata demikian pada sidang media tuntutan RM59 juta terhadap DSV oleh mangsa pelaburan Lavida Coin.

Turut hadir bersama, peguam mewakili mereka, Mohammad Izwan Azmi dari Tetuan Izwan Mazniza Kamil & Associates.

Dalam pada itu, seorang lagi mangsa berkata, dia melabur menerusi pembantu peribadi (PA) kepada DSV sebanyak RM61,380.

“Sekarang suami saya OKU, saya tak dapat kerja dan perlukan duit saya balik,” katanya.

Terdahulu, Mohammad Izwan memaklumkan writ saman telah diserahkan di syarikat DSV pada 15 Disember 2012 dan diiklankan di Berita Harian pada 10 Februari namun tiada maklum balas DSV.

“Pada tahun Ogos 2018, mangsa membuat pindahan wang ke syarikat-syarikat milik DSV.

“Menurut representasi oleh pihak defendan iaitu DSV dan lain-lain, mengatakan pada 2018 bahawa Lavida Coin adalah sah dari segi undang-undang, ada kelulusan dari Suruhanjaya Sekuriti Malaysia, Bank Negara, SSM lain-lain agensi.

“Namun menariknya, pada 29 Ogos 2019 SC mengumumkan Lavida Coin dimasukkan ke senarai amaran pelanggan agar tidak membuat pelaburan.

“Sehubungan itu, jika DSV gagal membuat bayaran kemungkinan tindakan akan diteruskan di mana beliau berhadapan dengan bankrap, rumah dan harta disita,” katanya.

Author

Tun Puteh Wanti

View all posts

View all posts


Calon Bebas di Selayang enggan tawar janji manifesto, fokus agenda anak muda

KUALA LUMPUR: Calon Bebas Parlimen Selayang, Muhammad Zaki Omar menolak untuk menawarkan janji manifesto pada Pilihan Raya Umum Ke-15 (PRU15).

Jangan mudah terkejut, Muhammad Zaki sebenarnya menawarkan agenda aspirasi anak muda untuk membantu menyelesaikan masalah rakyat di Parlimen Selayang, yang berlarutan sebelum menempuh PRU Ke-16 (PRU16) pula.

Ini kerana, katanya rakyat sebenarnya sudah muak dan ‘alergik’ terhadap ‘manifesto’ yang diulang-ulang khususnya daripada parti yang gagal menunaikan tawaran janji dalam intipati bertulis itu.

“Sebenarnya orang dah muak, alergik bila dengar manifesto, sebab banyak tak ditunai.

“Kalau boleh, kita tak nak masalah di Parlimen Selayang berlanjutan hingga PRU16, sebab kita hadir ke sini untuk selesai masalah, bukan untuk simpan (masalah) hingga PRU16.

“Agenda utama dalam aspirasi anak muda daripada saya adalah mahu lebih ramai anak muda muncul dalam bentuk kepimpinan kerana mereka bakal pelapis di Parlimen Selayang,” katanya kepada MEDIA VARIASI.

Muhammad Zaki berkata, bakal pemimpin pelapis adalah penting bagi menjalankan agenda memodenkan Selayang sekali gus menaik taraf kehidupan rakyat pada masa akan datang.

“Katakan saya tidak lagi menjadi wakil Selayang, mereka (pelapis) yang akan ambil alih dan teruskan agenda.

“Kita juga lihat banyak isu masyarakat tidak sampai ke pihak atasan khususnya wakil rakyat dan Parlimen, kerana kekerapan perjumpaan sebagaimana persepsi rakyat lima tahun sekali baru muncul.

“Kalau boleh, kita akan buat setiap bulan, perjumpaan bersama ketua kampung, wakil parti, koperasi, persatuan pekerja, koperasi dalam menaik taraf hidup orang ramai,” katanya.

Selain agenda mewujudkan generasi pemimpin akan datang, Muhammad Zaki turut menawarkan bantuan dokumentasi perniagaan seperti pemilikan lesen dan tapak niaga, kemudahan infrastruktur seperti dewan orang ramai, gelanggang sukan dan pusat komuniti, ekonomi, peluang pekerjaan digital dan kesihatan berteraskan perubatan alternatif.

Kerusi P097 Selayang bakal menyaksikan lima penjuru masing-masing Muhammad Zaki (Bebas), Datuk Abdul Rashid Asari (PN), Chan Wun Hoong (BN-MCA), Sallehudin Amiruddin (Pejuang) dan William Leong Jee Keen (PH) pada PRU15, 19 November ini.

Author

Tun Puteh Wanti

View all posts

View all posts


Mayat lelaki tanpa identiti ditemui di perhentian bas

BINTULU: Suasana perhentian bas Batu 7, Jalan Bintulu – Tatau berhampiran simpang Jepak, di sini kecoh seketika, selepas orang ramai menemukan mayat seorang lelaki pada malam Ahad.

Ketua Polis Daerah Bintulu, Superintenden Bartholomew Umpit berkata, pihaknya menerima laporan orang awam berhubung penemuan mayat itu kira-kira jam 7.06 malam.

Namun, katanya, identiti mangsa belum dapat dikenal pasti kerana tiada sebarang pengenalan diri dijumpai.

“Mangsa dipercayai seorang lelaki bukan warganegara tempatan dianggarkan berusia dalam lingkungan 30-an disahkan meninggal dunia di tempat kejadian.

“Hasil pemeriksaan awal pada badan mangsa tidak menemui sebarang unsur jenayah,” katanya dalam kenyataan pada Isnin.

Justeru, Bartholomew berkata, kes diklasifikasikan sebagai mati mengejut.

Dalam pada itu, beliau menasihatkan orang ramai untuk tidak membuat sebarang spekulasi atau menyebarkan berita yang tidak sahih berkaitan kejadian itu.

Bartholomew turut menyarankan mana-mana pihak yang ada kehilangan ahli keluarga untuk tampil dan menghubungi pegawai penyiasat kes Sarjan Ahmad Amir Youb Bahari, di talian 013-5653756 atau bilik Gerakan IPD Bintulu di talian 086-318304.

Author

Fazleen Safina Abd Jamil

View all posts

View all posts


Gangguan air, banjir kilat, denggi rekod terbaik PH di Selangor?

AMPANG: Pengerusi Barisan Nasional (BN) Pandan, Datuk Leong Kok Wee menyanggah kenyataan Pakatan Harapan (PH) yang mendakwa pencapaian terbaik mereka selama tiga penggal di Selangor.

Kok Wee mempersoalkan bagaimana mereka boleh mendabik dada sedemikian sedangkan isu gangguan bekalan air gagal diselesaikan yang menyusahkan rakyat saban tahun.

“Pelabur asing kebanyakannya ‘lari’ ke Johor kerana isu gangguan air, banjir kilat, kes demam denggi yang menjuarai carta dan ketidakstabilan politik di Selangor.

“Mereka pilih Johor yang lebih stabil, jadi bagaimana PH boleh katakan Selangor pencapaian mereka yang terbaik?

“Selama 14 tahun bawah PH tidak pernah bina rumah kos rendah, yang ada dibina rumah kos lebih RM200,000, bagaimana PH boleh kata mereka utamakan rakyat?

“Sebanyak 56 peratus kes demam denggi serius adalah di Selangor yang akibatkan kematian, lebih ramai mati demam denggi berbanding kes pandemik, saya tidak faham bagaimana PH kata prestasi mereka bagus?,” soal beliau kepada pemberita selepas melancarkan Mesyuarat Perwakilan UMNO Bahagian Pandan yang dihadiri 285.

Majlis itu dilancarkan Ketua UMNO Bahagian Pandan, Datuk Jamaluddin Ropa.

Tambah Kok Wee, kerajaan PH di Selangor membeli 2.5 juta dos vaksinasi tetapi hanya 500,000 dos yang diberikan percuma manakala 2 juta dos lagi mereka jual.

“Adakah itu nilai keprihatian mereka kepada rakyat yang sedang kesusahan hilang kerja ketika PKP, bagaimana mampu beli RM399 untuk satu dos bagi mencegah pandemik menakutkan itu?

“Mujurlah selepas teraju kepimpinan kembali kepada BN, kerajaan melantik Menteri Kesihatan Malaysia dari BN yang telah melaksanakan program vaksinasi percuma kepada rakyat yang menjadikan kes jangkitan dan kematian menurun.

“Itu belum masuk kes banjir kilat kerana kontraktor lantikan PH tidak ikhlas membersih longkang, jaga pengaliran air agar tidak tersumbat dan berlaku limpahan air, zaman BN dahulu setiap minggu bersih longkang.

“Kilang haram, isu alam sekitar dan pembalakan haram sehingga botak bukit bukau di Selangor, perkara itu tidak tersenarai dalam rekod pencapaian PH kah?” katanya.

Author

Tun Puteh Wanti

View all posts

View all posts


Tiga kereta rentung di malam Deepavali

DESA PETALING: Tiga buah kereta rentung manakala tiga lagi rosak dalam kebakaran di Amadesa Resort Condomimium Desa Petaling pada malam Deepavali.

Kejadian itu berlaku pada jam 9.40 malam di tempat letak kereta kondominium berkenaan.

Pusat Gerakan Operasi Kuala Lumpur mengesahkan terima panggilan kecemasan pada jam 9.40 malam seterusnya menghantar jentera ke tempat kejadian.

“Pasukan operasi daripada Balai Bomba dan Penyelamat (BBP) Negeri Sungai Besi, BBP Sri Petaling, dengan kekuatan 15 orang anggota bersama dua jentera FRT dan satu unit EMRS,” katanya dalam kenyataan di sini hari ini.

Menurut Komander Operasi PBK 1, Mohd Zad Mahmod, setibanya pasukan bomba di lokasi kejadian pada jam 9.52 malam didapati berlakunya kebakaran melibatkan enam kenderaan yang di letakkan di basement bangunan.

“Keadaan api sangat marak dan asap tebal di basement, dengan kepantasan dan kecekapan anggota bomba mengunakan satu aliran hos 200 kaki dua pancutan dari tangki jentera, pihak Bomba telah berjaya mengawal kebakaran dari merebak ke kawasan lain.

“Kebakaran berjaya di kawal pada jam 10 malam dan padam sepenuhnya jam 10.35 malam. Tiada mangsa yang terlibat. Punca kebakaran dan anggaran kerugian masih dalam siasatan,” katanya.

Author

Tun Puteh Wanti

View all posts

View all posts


Bek kiri Man Utd Alex Telles sertai Al-Nassr

PEMAIN bek kiri Manchester United dan Brazil, Alex Telles berpindah ke Al-Nassr Arab Saudi pada Ahad.

“Kami secara rasmi menandatangani bintang Brazil Alex Telles,” kata Al-Nassr di Twitter, sambil menambah bahawa Telles, 30, menandatangani kontrak sehingga 2025.

Bekas pertahanan Galatasaray, Telles akan menyertai bekas rakan sepasukannya dari Man Utd, Cristiano Ronaldo di Al-Nassr. Ronaldo dari Portugal, 38, berpindah ke Liga Pro Saudi pada Januari.

Dia menghabiskan musim 2022-23 secara pinjaman di Sevilla, Sepanyol untuk memenangi kejuaraan Liga Europa.

Telles sebelum ini bermain untuk Galatasaray Türkiye dan Porto Portugal untuk memenangi gelaran tempatan.

Dia bermain 50 perlawanan untuk Manchester United.

Musim panas ini Al-Nassr menandatangani pemain tengah Croatia, Marcelo Brozovic dari Inter Milan, dan pemain tengah Ivory Coast, Seko Fofana dari Lens Perancis. – Anadolu Agency

Author

Taufik Asmady Abdul Aziz

View all posts

View all posts


Masuk Pulau Kapas kena bayar 3 ‘tol’ – Netizen bengang caj mahal, fasiliti terhad

KEINDAHAN di Pulau Kapas yang terletak di daerah Marang, Terengganu sememangnya memukau pandangan setiap pengunjung yang menjejakinya.

Namun, disebalik keindahan itu timbul satu isu mengenai caj kemasukan ke kawasan itu yang disifatkan semakin mahal dan menyusahkan.

Menerusi perkongsian seorang pengguna Facebook, Farah Azianti, banyak ‘tol’ dikenakan pihak berkuasa untuk pengunjung memasuki Pulau Kapas.

“Banyak nya tol nak ke Pulau Kapas, 2017- beli tiket bot RM30 terus ke jeti masuk pulau, 2021- beli tiket bot RM35, otw masuk jeti ada meja, bayaran RM5 ke Majlis Daerah.

“2023 – beli tiket bot RM40, nak masuk jeti kena tahan dengan penguatkuasa, disuruh ke kaunter lain bayar fee taman laut RM5. Lepas dah bayar, penguatkuasa cakap kena gi kaunter lain lagi, bayar Majlis Daerah RM5.

“Isu dia kat sini kenapa sampai ada tiga kaunter berlainan? Tak boleh ke semua tu bayar kat kaunter tiket bot? Tak pernah dibuat pulau-pulau lain macam ni. Rasa macam kena scam pun ada,” luahnya.

Tambah Farah, penyediaan fasiliti seperti kawasan parkir sebelum menaiki bot yang masih tidak cukup dan keadaan tandas di Pulau Kapas tidak setara dengan caj yang dikenakan pihak berkuasa masa kini.

“Dah la parking tak pernah cukup, masih lagi kena tambah bayar parking.

“Tandas kat pulau masih lagi sama. Bot masih lagi drop passenger kat tepi pantai instead of jetty, tak selamat orang nak mandi manda.

“So alang-alang dah kutip duit tu sila lah upgrade facility ya Majlis Daerah Marang/Majlis Daerah Marang Rasmi,” tulisnya.

Perkongsian Farah yang dimuat naik dalam FB Page Terengganu Darul Iman itu turut mendapat perhatian orang awam yang rata-ratanya setuju dengan luahannya itu.

“Kalau dah bayar untuk Majlis Daerah, harap-harap semua kemudahan dilaksana dengan baik. Tandas dijaga dengan bersih + tambahkan tandas, besarkan surau kalau ada. Tambahan lot parking. Pengunjung semakin ramai di jeti dan Pulau Kapas,” komen netizen.

“Yer sunggohlah. Mahal yakmat doh nak g pulau kapah lening. Bayo tu bayo ning,” tulis seorang lagi warga maya.

“Orang cina kata dok sistematik. Orang ganu kata wak keje dok kemah. Moleknya bukok sekaunter. Satu pembayaran tu termasuk belaka doh dalam tu majlis daeroh ke taman laut ke kut mu ahh. Wi resit menyatakan belaka atah se resit bereh selalu. Ni nok musing bayor situ bayor sini dok bijok aa gitu. Ce uboh sikit,” ujar netizen.

Author

Diyana Rahip

View all posts

View all posts


Pearly-Thinaah mara ke separuh akhir Terbuka Jerman

KUALA LUMPUR: Jaguh badminton beregu wanita Malaysia Pearly Tan-M.Thinaah nyata berada dalam kelas tersendiri apabila menjadi wakil tunggal negara yang berjaya menempah slot ke peringkat separuh akhir Terbuka Jerman 2023 di Mulheim.

Beregu nombor enam dunia itu tidak mempunyai masalah untuk menundukkan pasangan dari Jepun, Mayu Matsumoto-Wakana Nagahara 21-17, 18-21, 21-11 dalam saingan peringkat suku akhir kejohanan Super 300 itu awal pagi ini (Jumaat malam di Jerman).

Keputusan itu menyaksikan juara Sukan Komanwel 2022 itu akan membuat perhitungan bersama beregu Jepun Nami Matsuyama-Chiharu Shida yang juga pilihan pertama kejohanan, dijangka pada pukul 12 tengah malam ini waktu Malaysia, dalam usaha menempah tiket ke final Terbuka Jerman pada edisi ini.

Mengikut rekod pertemuan sebelum ini, Pearly-Thinaah yang juga pilihan ketiga kejohanan hanya pernah menewaskan Nami-Chiharu sekali iaitu pada Kejohanan Terbuka Perancis 2022, sebelum tewas kepada beregu yang berada di ranking kedua dunia itu sebanyak tujuh kali.

Sementara itu beregu campuran negara, Chen Tang Jie-Toh Ee Wei tewas kepada pasangan yang berada pada ranking ke-14 dunia, Kim Won Ho-Jeong Na Eun dari Korea Selatan, 20-22, 14-21 dalam pertembungan peringkat suku akhir yang berlangsung selama 41 minit. – BERNAMA


‘Sekali aku pukul kau, sampai kahwin…’ – Lelaki kantoi curang dengan tunang seminggu sebelum kahwin

CYBERJAYA: Tular satu video seorang lelaki bertindak mengasari tunangnya sehingga wanita itu mengerang kesakitan apabila lelaki itu kantoi berlaku curang.

Menerusi video tular, kedengaran suara wanita itu merintih kesakitan akibat dikasari lelaki tersebut yang dipercayai merupakan anggota polis.

Difahamkan, kejadian itu berlaku seminggu sebelum pasangan itu melangsungkan perkahwinan.

“Seminggu sebelum berkahwin, si terpaling polis bahagian jenayah ni kantoi curang, main dengan perempuan sana sini.

“Bila bakal isteri confront tanya dan tegur, dia mengamuk dan salahkan bakal isteri. Dia yang buat hal, dia tuduhnya bakal isteri buat hal,” tulisnya dalam video.

Lebih teruk, lelaki itu turut mengugut untuk memukuli wanita itu sekiranya enggan berkahwin dengannya.

“Kau jangan buat hal lagi tau dengan aku. Jangan sampai kau balik nanti, pipi kau berbekas. Kau nak kahwin dengan aku ke tak nak?.

“Sekali aku pukul kau, sampai kahwin aku pukul kau, sebab kau tak nak jaga perangai kau elok-elok.

“Kau nak bagitahu bapak aku ke aku curang?” soal lelaki terbabit sambil memukul wanita itu.

Sehubungan itu, wanita itu menjawab setuju untuk berkahwin dengan lelaki itu sambil menangis akibat dipukul berkali-kali.

Tinjauan MEDIA VARIASI di ruangan komen mendapati video tersebut merupakan video lama namun baru dikongsi.

Malah, pasangan itu juga telah berkahwin dan dikurniakan seorang anak serta kini dalam proses perceraian.

Author

Nurul Ain Japri

View all posts

View all posts


Kebun Che Mah pusat agropelancongan yang wajib dikunjungi

KEMENSAH: Kebun Che Mah yang terletak di atas banjaran kuarza terpanjang dunia sedang mengukir namanya sebagai pusat agropelancongan yang wajib dikunjungi.

Agropelancongan adalah aktiviti melancong ke kawasan pertanian atau penternakan yang memberi peluang kepada pengunjung untuk turut serta aktiviti pengusaha seperti berkebun dan sebagainya.

Di Kebun Che Mah turut menawarkan kenderaan lasak ATV, kafe dan kemudahan penginapan agar pengunjung atau ‘hikers’ boleh berehat sebelum meneruskan penjelajahan kawasan atau meneruskan pendakian ke puncak Bukit Tabur.

Walaupun perjalanan 900 meter dari bawah ke lokasi hentian Kebun Che Mah agak mencabar dan terpaksa menaiki kenderaan pacuan empat roda namun ia amat berbaloi setibanya di puncak.

Dengan pemandangan hijau dan nyaman sekelilingnya pasti kita dapat melupakan sejenak masalah, kesibukan urusan duniawi yang tidak putus.

Ia membawa kita ke zon berbeza dari realiti, ditambah hidangan durian Musang King dan D24 pasti terlintas di hati adakah kita sudah tiba di pintu syurga?

Selain berlibur, lokasi ini juga dapat mendidik pengunjung dengan ilmu agro seperti penanaman durian, kepentingan kuarza dan mempelajari warisan dan budaya Orang Asli yang tinggal berhampiran.

Kali ini Kebun Che Mah menerima kunjungan Setiausaha Agung UMNO, Datuk Ahmad Maslan dan Ketua UMNO Bahagian Gombak Datuk Megat Zulkarnain Tan Sri Omardin.

Ahmad Maslan turut meluahkan rasa teruja melihat bagaimana Kebun Che Mah masih memelihara alam sekitar dengan baik dan wajar dijadikan contoh pusat pelancongan lain dalam keadaan lokasi itu semakin menjadi tumpuan umum.

Beliau turut berharap prasarana utama seperti jalan untuk naik ke hentian ini ditambah baik agar lebih ramai lagi boleh datang dan nikmati panorama di sini.

Pemilik Kebun Che Mah, N Hikmah A Khalid memberitahu tidak pernah menyangka kebunnya yang asalnya hutan rimba kini menjadi destinasi pelancongan keluarga dan pendaki.

Peguam hartanah itu percaya jika kita berbuat baik kepada alam, pastinya alam membuka segala rahsia keindahan Sang Pencipta kepada kita.

Ikuti kisah seterusnya Kebun Che Mah di MEDIA VARIASI.

Author

Tun Puteh Wanti

View all posts

View all posts


‘Segerakan reformasi sistem kehakiman dan perundangan elak persepsi negatif’

KUALA LUMPUR: Persepsi yang timbul dalam kalangan rakyat bahawa terdapat campur tangan politik dalam sistem perundangan negara disebabkan perkara tersebut ditimbulkan oleh ahli-ahli politik.

Pengasas Gerakan RAPERA dan pengamal undang-undang, Datuk Seri Jahaberdeen Mohamed Yunoos menjelaskan perkara ini akan terus berlarutan selagi reformasi sistem kehakiman dan perundangan tidak dilaksanakan.

Jahaberdeen juga berpendapat sistem kehakiman dan perundangan lebih penting berbanding ahli politik yang datang dan pergi.

“Seperti banyak perkara dalam negara ini, the real issue is never addressed, perkara yang harus dilihat tidak dilihat.

“Apa itu sebenarnya? Isu sebenarnya ialah kenapa persepsi seperti ini boleh timbul? Persepsi seperti ini timbul kerana tindak tanduk ahli-ahli politik itu sendiri selama 10 hingga 20 tahun.

“Mereka yang memulakan tuduhan-tuduhan kepada pejabat peguam negara dan sistem kehakiman dan sebagainya yang memberi persepsi kepada rakyat bahawa terdapat campur tangan politik dalam sistem perundangan.

“Bagaimana kita nak atasi perkara ini, untuk atasi perkara ini saya syorkan agar kita perlu satu reform, perlu satu jawatankuasa dibuat.

“Banyak kali cadangan ini dibuat, bagaimana reform dilakukan untuk mengasingkan kuasa pendakwaan daripada kuasa peguam negara,” katanya.

Beliau menegaskan selagi pertindihan itu terus wujud, tuduhan-tuduhan bahawa ada campurtangan politik akan terus timbul.

Namun, bagi Timbalan Ketua (Strategi), Ibu Pejabat Asia UNSDSN, Universiti Sunway, Prof Dr Wong Chin Huat berpendapat ketidakyakinan orang awam terhadap peguam negara bukan kerana persepsi ahli politik sebaliknya disebabkan fakta kes-kes sebelum ini.

“Kita lihat kes yang paling baru ini, kes pengubahan audit 1MDB digugurkan kerana Peguam Negara gagal memohon rayuan dalam tempoh yang dibenarkan.

“Kecuaian ini sama ada ia kerana kelemahan keupayaan atau pun kerana kelemahan integriti, tak kira apa unsurnya, ia menghakiskan keyakinan rakyat,” katanya.

Jahaberdeen dan Chin Huat berkata demikian dalam program Agenda AWANI pada Selasa.

Isu DNAA yang diberikan mahkamah terhadap Timbalan Perdana Menteri, Datuk Seri Ahmad Zahid Hamidi membuatkan ia menjadi topik perbualan dalam kalangan rakyat.

Biarpun Perdana Menteri, Datuk Seri Anwar Ibrahim berkali-kali menegaskan beliau tidak campur tangan dalam keputusan ini, namun persepsi yang timbul adalah terdapat campur tangan politik hingga DNAA diberikan terhadap Zahid.

Perdana Menteri menjelaskan, persepsi sebegini timbul kerana kebiasaan yang berlaku dalam pentadbiran sebelum ini. – Awani

Author

Media Variasi

View all posts

View all posts


Hapus subsidi bahan api elak ketirisan, lebih baik salur terus bantuan – PPIM

KUALA LUMPUR: Persatuan Pengguna Islam Malaysia (PPIM) menggesa kerajaan supaya menghapuskan subsidi bahan api, petroleum dan diesel kerana golongan berkemampuan dan warga asing lebih banyak menikmati kemudahan ini berbanding sasaran.

Ini kerana tiada kawalan subsidi sehingga peruntukkan hampir RM40 billion dihabiskan setahun untuk subsidi petrol dan ini amat membebankan kewangan negara.

“Siapa boleh pantau kereta jenis mewah atau lebih 2.0 cc datang isi petrol bersubsidi? Warga Singapura, Thailand masuk sempadan negara untuk isi minyak sebagainya.

“Kerajaan perlu memperluaskan skim permohonan subsidi bahan api tersebut dengan kaedah yang lain.

“Bayangkan golongan berpendapatan tinggi yang memiliki pelbagai jenis kenderaan boleh dapat subsidi minyak tidak kira berapa banyak pendapatan mereka.

“Lebih baik beri bantuan tunai RM1,000 ke RM5,000 terus kepada rakyat berpendapatan rendah atau mengikut jenis dan kapasiti kenderaan berbanding membiarkan ketirisan, pencabulan yang dahsyat” katanya pada sidang media di sini hari ini.

Nadzim berkata, PPIM mencadangkan skim subsidi petrol melalui kaedah permohonan secara terus.

“Jika golongan berpendapatan tinggi berasa tidak malu dan mahu mohon, silakanlah mohon tetapi pihak kerajaan harus bijak dalam menangani isu ini.

“Antara kaedah yang dilihat boleh menjadi medium permohonan adalah aplikasi MySejahtera atau dikembarkan bersama sistem cukai jalan negara di mana cukai jalan adalah mengikut keupayaan enjin dan subsidi boleh diberi dengan kaedah sama.

Author

Tun Puteh Wanti

View all posts

View all posts


Polis terima empat laporan penipuan culik murid sekolah

KUALA LUMPUR: Polis menerima empat laporan berkaitan sindiket penipuan penculikan murid sekolah yang meminta wang tebusan di sekitar Lembah Klang bulan ini.

Ketua Polis Daerah Brickfields, ACP Amihizam Abdul Shukor berkata, laporan itu diterima pada 13 hingga 15 Jun lepas, selepas satu pesanan ringkas tular menerusi Whatsapp berkaitan kejadian terbabit.

“Dalam kes itu, seorang wanita tempatan yang bekerja sebagai eksekutif akaun sebuah syarikat tempatan memaklumkan menerima satu panggilan telefon daripada individu tidak dikenali mendakwa menahan anaknya dan meminta sejumlah wang tebusan.

“Pengadu segera bertindak memeriksa keadaan anaknya dan mendapati anaknya dalam keadaan selamat lalu dengan serta-merta memutuskan panggilan suspek tersebut,” katanya dalam kenyataan hari ini.

Amihizam berkata, kes disiasat di bawah Seksyen 420/511 Kanun Keseksaan (Cubaan Tipu) dan orang ramai dinasihatkan supaya tidak menimbulkan sebarang spekulasi berkaitan kes itu.

Beliau juga meminta orang ramai agar jangan mudah percaya dengan sebarang panggilan telefon daripada individu tidak dikenali dan perlu membuat semakan dengan menghubungi pihak sekolah sekiranya mengalami situasi tersebut.

“Hubungi balai terdekat jika anda mengalami masalah dan berhadapan dengan situasi ini dan jangan sesekali mendedahkan data peribadi atau maklumat perbankan kepada mana-mana individu yang tidak dikenali,” katanya.

Amihizam berkata orang ramai perlu membuat semakan nombor telefon dan nombor akaun di laman web htpp://ccid.rmp.gov.my/semakmule/ terlebih dahulu sebelum membuat sebarang transaksi dan menghubungi Pusat Respons Scam Kebangsaan di talian 997 jika mempunyai maklumat berkenaan sindiket penipuan.

“Sebarang jenayah atau aktiviti yang mencurigakan, hubungi Hotline Polis Brickfields di talian 03-22979222, Hotline Polis Kuala Lumpur di talian 03-21460584/0585 atau mana-mana balai polis yang berdekatan,” katanya. – BERNAMA


Jakim ambil tindakan pegawai terlibat aktiviti politik

KUALA LUMPUR: Jabatan Kemajuan Islam Malaysia (Jakim) mengambil serius laporan berhubung penglibatan pegawainya dalam aktiviti politik.

Menurut Ketua Pengarahnya, Datuk Hakimah Mohd Yusoff, Jakim tidak akan teragak-agak untuk mengenakan tindakan tatatertib terhadap pegawai yang didapati melanggar sebarang peraturan.

“Jakim ingin merujuk isu tular di media sosial dan aduan yang melibatkan penyertaan pegawai Jakim dalam aktiviti politik.

“Saya telah mengarahkan Jawatankuasa Tatatertib Jakim untuk bertindak segera berpandukan kepada Peraturan-Peraturan Pegawai Awam (Kelakuan dan Tatatertib) 1993,” katanya dalam kenyataan yang dikeluarkan pada Rabu.

Mengulas lanjut, Hakimah meningatkan kepada semua warga kerja Jakim untuk sentiasa mematuhi peraturan yang sedang berkuat kuasa dan tidak melakukan sebarang tindakan yang boleh menjejaskan integriti dan imej perkhidmatan awam.

Kenyataan Jakim itu dipercayai merujuk penglibatan seorang pegawai kanan jabatan itu dalam aktiviti sebuah parti politik. – Awani

Author

Media Variasi

View all posts

View all posts


Air melimpah laju, warga emas terpaksa tahan sejuk ‘berendam’ dalam banjir

MUAR: Banjir yang melanda di Johor nyata meninggalkan kesan mendalam buat penduduk di negeri itu khususnya pada mereka yang tinggal sendirian.

Seperti yang dilalui seorang warga emas ini yang terpaksa bertahan kesejukan dalam air banjir yang setinggi hampir semester dek kerana kediamannya di Kampung Terus Panchor dinaiki air.

Berkongsi detik cemas itu, anaknya, Norisan Ali, 51, berkata, ibunya Esah Md. Yatim, 83, yang menetap bersendirian hanya duduk di bangku kediamannya sambil menantikan kedatangan ahli keluarga untuk menyelamatkannya, kelmarin.

“Sebelum masuk kerja pagi kelmarin, saya sempat telefon emak tanya keadaan rumahnya ada banjir atau tidak, tetapi emak kata tiada apa. Jadi, saya pergi kerja seperti biasa sehinggalah pada tengah hari, adik telefon beritahu rumah emak dah naik air.

“Saya kemudian bergegas telefon suami yang baru selesai kerja syif malam minta datang ke rumah emak tengok keadaannya. Masa suami sampai katanya, emak hanya duduk di kerusi dalam keadaan air banjir yang mulai naik sehingga separuh tubuhnya.

“Kata emak dia tak dapat nak berbuat apa-apa, hanya duduk dan tunggu bantuan daripada anak-anak. Alhamdulillah, mujur tiada apa-apa yang berlaku pada emak,” katanya seperti dilapor Utusan Malaysia.

Norisan berkata demikian ketika ditemui media di pusat pemindahan sementara (PPS) di Institut Kemahiran Tinggi Belia Negara (IKTBN) Pagoh, di sini hari ini.

Maklum Norisan, dirinya sendiri terkejut apabila mengetahui kediaman ibunya dinaiki air dengan cepat kerana pada kebiasaannya apabila hujan berterusan, rumah ibunya itu jarang terjejas akibat banjir.

“Kalau musim tengkujuh pun biasanya air naik sampai buku lali. Jadi, apabila tengok hujan berterusan terfikir nak telefon emak dan saya sangkakan kalau banjir pun mungkin tak setinggi mana.

“Rupanya dalam tengah hari air melimpah laju masuk ke rumahnya, emak pula hanya duduk di kerusi sebab tahu ahli keluarganya akan sampai. Tapi tak sangka air naik cepat masuk ke kediaman sampai emak pun berendam bersama banjir,” ujarnya.

Dalam pada itu Norisan turut menzahirkan kesyukuran kerana ibunya selamat selain dokumen penting dan beberapa barang berharga sempat diselamatkan.

Author

Diyana Rahip

View all posts

View all posts


Buang air besar dalam tong hitam, ditonton 22 penghuni

KUALA LUMPUR: Emilia Hanafi, 43, bekas isteri SM Faisal SM Nasimuddin yang dibebaskan dari Penjara Wanita Kajang pada Jumaat berkongsi pengalamannya dalam penjara selama lima hari.

Antara kisah mengejutkan adalah beliau diberi tong hitam sebesar tong cat 4 liter untuk membuang air kecil dan satu lagi tong buang air besar.

Emilia berkata, pengalaman yang amat mencabar ialah ketika membuang air besar kerana hanya diberi satu tong hitam sahaja.

“Ia pengalaman yang tidak boleh saya lupakan, 22 penghuni yang ada bersama ketika itu boleh menonton kita hendak kencing atau berak.

“Tong ini akan dibawa keluar ke tandas yang hanya dibenarkan keluar dua kali sahaja sehari iaitu awal pagi dan lewat petang.

“Tiada penghadang, tiada dinding. Sel itu dikelilingi cermin kaca, ada gelungan kawat berduri dan ada pengawal lelaki, jika menanggalkan baju kena hati-hati,” katanya kepada MEDIA VARIASI.

Emilia dibebaskan pada jam 9.30 pagi Jumaat diiringi oleh wakil Persatuan Pengguna Islam Malaysia (PPIM) dan meluahkan kepada wartawan MEDIA VARIASI yang beliau tidak malu digelar banduan, kerana masuk penjara atas ketidakadilan dan hati tenang kerana tahu dirinya tidak bersalah.

Beliau selesai menjalani hukuman penjara tujuh hari atas kesalahan ingkar perintah Mahkamah Tinggi Syariah Kuala Lumpur dengan mengubah tarikh lawatan anak dengan bekas suaminya.

Emiia membuat permohonan semakan kehakiman yang difailkannya bagi mencabar bidang kuasa Mahkamah Syariah Kuala Lumpur yang menjatuhi hukuman penjara tujuh hari terhadapnya dan kes itu masih berjalan.

Pada 4 September 2019, Mahkamah Tinggi Syariah menjatuhkan hukuman itu terhadap Emilia kerana mengubah tarikh lawatan tiga anaknya untuk bersama bapa mereka, namun beliau dibebaskan dengan jaminan RM5,000 sementara menunggu rayuan.

Pada 2015, terdapat 77 kes telah difailkan di semua mahkamah, termasuk kes jenayah, kes sivil dan kes syariah, ini termasuk 60 kes di mahkamah syariah, termasuk tindakan komital yang difailkan oleh bekas suami.

Perjuangan Emilia belum tamat, hari ini Emilia berjalan tenang menerima takdir hidupnya, kesalahan dirinya hanyalah kerana tidak mempunyai wang yang banyak untuk menggunakan sepenuh peluang yang ada di mahkamah.

Beliau yakin hikmah dari ujian ini untuk semua buka mata bahawa sistem Syariah negara ini perlu ada prinsip kemanusiaan, mendidik dan mencegah bukannya sifat menghukum.

Semoga selepas kes Emilia ini tiada lagi ibu yang terpisah daripada anak-anak mereka kerana dipenjarakan atas alasan yang tidak munasabah.

Author

Tun Puteh Wanti

View all posts

View all posts


‘Rider’ nahas pesawat Beechcraft dalam perjalanan hantar sup ‘gearbox’

KUALA LUMPUR: Penghantar makanan yang menjadi mangsa nahas pesawat Beechcraft Premier 1 dikatakan menerima tugasan terakhir menghantar sup ‘gearbox’ kepada pelanggan di Bukit Jelutong, Shah Alam, kurang dua minit sebelum kejadian itu berlaku.

Difahamkan mangsa, Muhamad Hafiz Muhamad Salleh, 32, ketika itu sudah selesai menghantar makanan kepada seorang pelanggan di Jalan Elektron, U16 Shah Alam.

Perkara itu didedahkan oleh ketua ‘rider’ Zon Subang 2, Mohd Fairuz Imam Mahdi yang menjelaskan, mangsa baru sahaja selesai menghantar makanan dari sebuah kedai makanan Barat di kawasan berkenaan dan sepatutnya berehat pada jam 3 petang.

“Namun dia menerima tempahan penghantaran dari sebuah kedai sup ‘gearbox’ di Bukit Jelutong ke pelanggan di kawasan sama pada jam 2.41 petang.

“Sistem menyatakan dia menerima tempahan itu dan kemungkinan besar, dia dalam perjalanan ke Bukit Jelutong sebelum terbabit dalam nahas itu,” katanya kepada Berita Harian, di Jabatan Perubatan Forensik Hospital Tengku Ampuan Rahimah (HTAR), hari ini.

Mengulas lanjut, Mohd Fairuz berkata, penghantaran sup ‘gearbox’ itu terhenti dengan sendiri apabila sistem gagal mengesan pengemaskinian kedudukan Global Positioning System (GPS) Muhamad Hafiz.

“Sekitar jam 2.57 petang, sistem penghantar terhenti dengan sendiri disebabkan mangsa tidak sampai-sampai ke lokasi. Malah ketika itu GPS juga langsung tidak dapat kesan.

“Kami kumpulan penghantar menjangkakan ketika itulah mangsa terbabit nahas dan telefonnya juga mungkin meletup,” katanya.

Beliau berkata, mangsa sepatut berehat seketika daripada tugasan pada jam 3 petang dan menyambung semula pada jam 4.45 petang.

Mohd Fairuz berkata, kumpulan penghantar di Subang 2 sebenarnya tidak menjangkakan kejadian itu menimpa rakannya dan hanya mengetahui ia membabitkan Muhamad Hafiz sekitar jam 8 malam sahaja.

“Rakan kami yang menjadi orang pertama menyebarkan video nahas juga tidak perasan ia adalah Muhammad Hafiz kerana tiada tanda-tanda ia adalah penghantar Food Panda,” katanya.

Seorang lagi rakannya, Mohd Noramin Ismail, 36, berkata, Muhammad Hafiz kali terakhir berborak dalam kumpulan WhatsApp pada jam 2.31 petang dan ketika itu mangsa menyampuk untuk bertanya khabarnya.

“Dia tanya khabar saya kerana mengatakan sudah lama tak nampak saya. Saya menyahutnya dan mengajak untuk bersama-sama mendapatkan makanan percuma yang diedarkan McDonald’s.

“Mungkin dia bertanya selepas selesai menghantar makanan di Jalan Elektron dan selepas itu mahu ke Bukit Jelutong,” katanya.

Katanya, Muhammad Hafiz adalah sahabat yang begitu baik dan amat lama bertugas sebagai penghantar iaitu sejak tahun 2019 lagi.

“Dia juga seorang yang berpendidikan tinggi dan graduan Ijazah Kejuruteraan Pembinaan Awam Universiti Teknologi MARA (UiTM),” katanya.

Author

Media Variasi

View all posts

View all posts


Polis tahan tujuh lelaki, rampas syabu bernilai RM1.5 juta

KEPALA BATAS: Polis menahan tujuh lelaki termasuk lima sekeluarga dan merampas 41.81 kilogram (kg) syabu yang dibungkus menggunakan bungkusan teh cina bernilai RM1.5 juta dalam serbuan di Pokok Sena serta Bertam, di sini Sabtu dan Ahad lepas.

Ketua Polis Pulau Pinang, Datuk Mohd Shuhaily Mohd Zain berkata, serbuan dilakukan sepasukan anggota Jabatan Siasatan Jenayah Narkotik (JSJN) Pulau Pinang yang bertindak hasil maklumat dan risikan.

“Dalam serbuan pertama di sebuah rumah di Pokok Sena pada 8.45 malam Sabtu, polis menahan lima lelaki berusia 26 hingga 54 tahun dan pemeriksaan lanjut, polis merampas 11 bungkusan plastik teh cina dan dua bungkusan lut sinar mengandungi 11,448.70 gram (g) syabu bernilai RM412,112.

“Polis turut merampas beberapa peralatan dipercayai digunakan untuk membungkus semula syabu berkenaan dan siasatan mendapati lima lelaki itu mempunyai pertalian keluarga iaitu adik-beradik, anak saudara dan bapa saudara,” katanya pada sidang akhbar di sini hari ini.

Beliau berkata berdasarkan siasatan awal, mereka menjadikan rumah milik seorang daripada lima lelaki tersebut sebagai tempat menyimpan stok syabu dan membungkus semula dadah berkenaan sebelum dijual kepada pembeli.

Mohd Shuhaily berkata, susulan itu, polis menyerbu sebuah kiosk di Bertam pada 8 pagi Ahad dan menahan dua lelaki berusia 41 dan 47 tahun serta merampas 30 bungkusan teh cina mengandungi serbuk dan ketulan syabu seberat 30.358 kg bernilai RM1.09 juta yang diletakkan di dalam sebuah kereta Perodua Myvi.

Beliau berkata, dua lelaki masing-masing seorang peniaga dan penganggur berkenaan dipercayai sedang berada di situ bagi urusan jual beli syabu.

“Daripada lima lelaki pertama yang ditahan, dua bekerja sebagai mekanik dan pemandu lori manakala tiga lagi adalah penganggur. Sindiket ini disyaki aktif menjalankan kegiatan itu sejak Jun lepas,” katanya.

Beliau berkata, mereka mendapatkan bekalan syabu daripada rangkaian mereka di luar negara sebelum diseludup masuk ke negeri ini dan dijual di pasaran tempatan.

Menurutnya susulan penahanan tujuh lelaki itu, polis menyita empat kereta termasuk Toyota Alphard dan Vios serta Ford Ranger yang kesemuanya bernilai RM470,000 serta wang tunai RM1,000.

“Hasil ujian air kencing mendapati lima daripada mereka positif terhadap dadah selain lima daripada mereka juga mempunyai rekod lampau berkaitan jenayah serta dadah. Semuanya direman hingga 3 Feb ini bagi siasatan lanjut mengikut Seksyen 39B Akta Dadah Berbahaya 1952,” katanya dan menambah semua syabu itu boleh digunakan 210,000 penagih. – BERNAMA


KDN akan keluarkan tahanan kanak-kanak di depot imigresen – Saifuddin

PUTRAJAYA: Kementerian Dalam Negeri (KDN) akan mengeluarkan kanak-kanak yang ditahan di Depot Tahanan Imigresen dalam masa terdekat, dan menyerahkan mereka kepada badan bukan kerajaan (NGO) yang khusus menjaga kebajikan kumpulan berkenaan.

Menterinya, Datuk Seri Saifuddin Nasution Ismail berkata buat masa ini, beliau sudah mengenal pasti profil kumpulan kanak-kanak tersebut, bilangannya dan di mana mereka ditahan.

“Dalam masa terdekat, saya akan keluarkan mereka. Saya sedang berurusan dengan NGO yang khusus dalam penjagaan dan kebajikan kanak-kanak (untuk mengeluarkan mereka),” katanya kepada media selepas majlis ramah mesra bersama pengamal media di sini malam tadi.

Mengulas mengenai seorang kanak-kanak warganegara Bangladesh yang ditemukan dalam kontena di dermaga Pelabuhan Barat, Pelabuhan Klang 17 Januari lepas, beliau berkata, pihaknya akan menghantar kanak-kanak itu pulang ke negaranya minggu hadapan.

Kanak-kanak lelaki berusia lapan tahun yang dipercayai terkunci selama enam hari di dalam kontena tersebut yang berasal dari Chittagong, Bangladesh itu, telah diberi rawatan di Hospital Tuanku Ampuan Rahimah dan kini di bawah jagaan pihak NGO.

“KDN sudah berjaya mengesan keluarganya dan saya sudah memaklumkan kepada rakan sejawat saya di Bangladesh, yang akan menghantarnya pulang. Segala urusan dokumentasi dengan kedutaan juga telah diuruskan,” katanya.

Menyentuh mengenai kedudukan Malaysia di ‘Tier 3’ dalam Laporan Tahunan Jabatan Negara Amerika Syarikat Mengenai Pemerdagangan Orang (US Tip Report) 2021, Saifuddin Nasution berkata beliau telah berhubung dengan Kedutaan Amerika Syarikat (AS) di Malaysia, bagi memaklumkan inisiatif diambil negara dalam usaha membanteras isu berkenaan.

“Tadi ada ‘engagement’ dengan Duta AS dan saya berpeluang memaklumkan inisiatif yang Malaysia ambil, dan lihat amalan baik di beberapa negara… sebab ia membabitkan beberapa elemen yang sangat jelas iaitu tangkapan, siasatan dan pendakwaan.

“Jadi kesungguhan kita dalam membanteras pemerdagangan manusia, diukur menerusi tiga komponen ini. Kita berikan perhatian berat kepada perkara ini, sebab memang kedudukan tersebut beri banyak kekurangan kepada negara, terutamanya sekatan terhadap produk keluaran negara,” katanya.

Saifuddin Nasution berkata baru-baru ini, Sime Darby Plantation yang sebelum ini dikenakan tindakan sekatan produk minyak sawit di AS atas dakwaan menggunakan buruh paksa, telah diberikan status bebas dan sehingga kini dua lagi syarikat negara ini berdepan tindakan sama oleh AS. – BERNAMA


KPLB, JPA peringkat perbincangan kenaikan gred Pengurus PKD

ALOR SETAR: Kementerian Pembangunan Luar Bandar (KPLB) dalam peringkat perbincangan lanjut dengan Jabatan Perkhidmatan Awam (JPA) untuk menaikkan gred pengurus Pusat Komuniti Desa (PKD).

Menurut Menterinya, Datuk Seri Mahdzir Khalid, cadangan kenaikan gred itu sesuai dengan peranan dan pengalaman mereka.

“Kita juga nak buat kajian bersama JPA untuk lanjut kontrak pengurus PKD kerana selepas kontrak mereka tamat perlu membuat permohonan semula, sebab mereka sudah berpengalaman dan nak kerja semula,” katanya pada sidang media selepas mengadakan sesi perjumpaan bersama Pengurus PKD seluruh Malaysia di sini pada Isnin.

Jelas Mahdzir ketika ini gred bagi jawatan Pengurus PKD adalah N19 dengan kontrak selama setahun.

Kementerian juga katanya mencadangkan agar pengurus PKD diberikan tempoh kontrak perkhidmatan yang lebih panjang.

Author

Tun Puteh Wanti

View all posts

View all posts


Orang ramai dinasihat berhati-hati, jangan terpedaya hebahan di FB palsu Imigresen

KUALA LUMPUR: Orang ramai dinasihatkan agar berhati-hati dan tidak terpedaya dan dengan hebahan di satu akaun Facebook palsu, yang menggunakan nama Jabatan Imigresen Malaysia.

Dalam kenyataan yang dimuat naik di laman Facebook rasminya, jabatan itu memaklumkan terdapat akaun palsu menggunakan logo jabatan itu, selain turut memuat naik kenyataan media yang menggunakan nama Ketua Pengarah Imigresen Malaysia (Datuk Seri Khairul Dzaimee Daud).

Kenyataan itu meminta orang ramai agar segera melaporkan kepada pihaknya jika terdapat sebarang maklumat yang meragukan supaya tindakan sewajarnya dapat diambil.

“Sila rujuk portal (https://www.imi.gov.my) dan Facebook rasmi Jabatan Imigresen Malaysia untuk sebarang maklumat lanjut,” demikian menurut kenyataan itu. – BERNAMA


Pelajar minta elaun RM3,000 untuk latihan industri

LAIN macam! Mungkin itu apa yang dirasakan oleh pemilik sebuah syarikat apabila membaca e-mel seorang pelajar yang meminta elaun lebih RM3,000 untuk menjalani latihan industri.

Menerusi satu hantaran di Facebook KF Design, memaparkan tangkap layar e-mel daripada seorang pelajar universiti yang berminat menjalani latihan industri di syarikatnya.

Melalui e-mel tersebut, pelajar berkenaan menyenaraikan beberapa permintaan khas sebelum memulakan latihan industri di syarikat itu.

Lantaran itu, pelajar itu ingin mengetahui sama ada syarikat tersebut menawarkan insentif penginapan, pengangkutan, makanan, bonus prestasi dan juga elaun lebih daripada RM3,000 sebelum memohon.

Terkejut dengan pertanyaan terbabit, pemilik syarikat itu kemudian berkongsi perkara itu di Facebook rasmi syarikatnya dengan kapsyen;

“Tolong jangan… tapi kami doakan yang terbaik buat kamu”, tulis wakil syarikat itu.

Menjengah di ruangan komen, rata-rata netizen tergamam dengan permintaan pelajar itu dan diibaratkan seperti pekerja tetap.

“Dekk… basic sekarang pun 1.5k jerr yer nak-nak 3k tu hmmm… mimpi memang terlalu indah dari dunia nyata dek,” komen netizen.

“This intern is dreaming intern 3k, that’s full time?,” selar pengguna Facebook.

“Intern salary nak sama dengan gaji pekerja tetap. Hurmmm kesian ko dik… Baik minta kerja dengan company bapa ko je la,” tulis netizen.

Author

Nurul Ain Japri

View all posts

View all posts


Jom ‘shopping’ raya di festival Trend Raya 2023!

KUALA LUMPUR: Bagi menjadikan raya anda lebih ‘trendy’ dan terkini, sebuah festival dikenali ‘Trend Raya 2023’ akan diadakan pada 7 hingga 9 April ini.

Festival yang dianjurkan Todak Fusion Sdn Bhd itu akan berlangsung dari jam 10 pagi hingga 10 malam di Mid Valley Exhibition Centre, Kuala Lumpur, dengan kemasukan secara percuma.

Festival Trend Raya 2023 turut mendapat sokongan sepenuhnya daripada badan kebajikan Afiz Ayub Foundation, Sugar Bomb HQ, Pusat Pungutan Zakat (MAIWP),AEON (M) CO Bhd, Todak Bigo Agency dan Kentang Hijau Production.

Menerusi festival ini, banyak jenama terkemuka yang akan ditemui seperti Wawa Cosmetics, Elrah Exclusive, Bulan Bintang, Simply Siti, SugarBomb Worldwide, dan banyak lagi!

Ketua Pegawai Eksekutif Todak Fusion Sdn Bhd, Mohd Ikmal Fareeq berkata, festival Trend Raya 2023 merupakan sebuah hub membeli belah secara ‘indoor bazar’ yang bertujuan menyatukan para peniaga dari pelbagai produk berkonsepkan trendy.

Katanya, selain jualan raya, terdapat aktiviti menarik yang lain seperti pertandingan e-sukan cabutan bertuah dan anda turut berpeluang menyaksikan persembahan artis serta selebriti tempatan.

“Trend Raya 2023 ini juga, sebuah program usahasama amal diadakan dengan kerjasama di antara Todak Fusion Sdn. Bhd. bersama badan kebajikan Afiz Ayub Foundation dalam membantu para peniaga kecil dan sederhana melalui program Infaq Ramadan.

“Disamping itu juga, sebuah program amal bersama Yayasan PUTRA juga akan diadakan bersempena Trend Raya 2023 di mana pihak yayasan akan mengadakan Program Infaq Rehal Ramadan disamping pihak Pusat Pungutan Zakat (PPZ) juga akan menyediakan kaunter kutipan zakat Fitrah bagi pengunjung Trend Raya 2023,” katanya.

Untuk maklumat lanjut, orang ramai boleh melayari laman sosial Instagram, Facebook @mytrendfest atau untuk pertanyaan lanjut boleh emel kepada mytrendfest@gmail.com

Oleh: Ain Japri (Pelatih USM)

Author

Media Variasi

View all posts

View all posts


Kajian elaun sara hidup pelajar tajaan MARA dibentang ke Kabinet hujung bulan – Mahdzir

KUALA LUMPUR: Kertas kerja mengenai kajian kadar elaun sara hidup pelajar tajaan Majlis Amanah Rakyat (MARA) akan dibentangkan kepada Kabinet hujung bulan ini, kata Menteri Pembangunan Luar Bandar Datuk Seri Mahdzir Khalid.

Beliau berkata kajian berkenaan bukan sahaja melibatkan kadar elaun sara hidup pelajar di United Kingdom, Eropah, Amerika Syarikat, Australia dan Jepun, bahkan turut membabitkan pelajar dalam negara.

Menurutnya kajian dilakukan memandangkan ramai pelajar terkesan dengan kos sara hidup di negara tersebut yang membabitkan bekalan elektrik, air, gas, pengangkutan awam dan sewa rumah.

“Dahulu sewa rumah seorang boleh dapat (sekitar) £80 (RM434.99) ke £120 (RM652.42) seminggu, (tetapi) sekarang tidak boleh dapat harga begitu,” katanya kepada pemberita selepas penutup Program Seminar dan Pameran Kerjaya Bidang Kejuruteraan dan Teknologi di sini hari ini.

Dalam perkembangan lain, beliau berkata kebolehpasaran siswazah Latihan Teknikal dan Vokasional (TVET) dan profesional yang dilahirkan MARA berjaya mencapai hingga 94 peratus, sekali gus membuktikan siswazah Institusi Pendidikan MARA (IPMA) memiliki ciri holistik dan kemahiran asas tinggi bertepatan kehendak industri.

Sementara itu, mengenai program berkenaan, Mahdzir berkata lebih 1,500 peluang pekerjaan dalam bidang kejuruteraan dan teknologi disediakan oleh 10 syarikat kepada siswazah MARA dengan seramai 1,200 siswazah telah mendapat padanan kerjaya. – BERNAMA


Bank Negara Malaysia naikkan OPR sebanyak 25 mata asas kepada 2.75 peratus

CYBERJAYA: Bank Negara Malaysia (BNM) mengumumkan bahawa Kadar Dasar Semalaman (OPR) dinaikkan sebanyak 25 mata asas kepada 2.75 peratus.

BNM berkata menerusi kenyataan rasminya, keputusan itu dibuat selepas Jawatankuasa Dasar Monetari (MPC) bermesyuarat pada hari ini.

“Pada mesyuarat hari ini, MPC Bank Negara Malaysia membuat keputusan untuk menaikkan OPR sebanyak 25 mata asas kepada 2.75 peratus.

“Kadar tertinggi dan terendah koridor bagi OPR turut dinaikkan masing-masing kepada 3 peratus dan 2.5 peratus,” katanya.

Menurut BNM perkara ini berkaitan dengan ekonomi global terus terjejas akibat tekanan kos yang semakin meningkat, keadaan kewangan global yang lebih ketat serta langkah-langkah pembendungan yang ketat di China.

Jelasnya, kesan faktor-faktor ini melebihi kesan sokongan daripada keadaan pasaran pekerja yang positif serta pembukaan semula sepenuhnya kebanyakan ekonomi dan sempadan antarabangsa.

Tambahnya, tekanan inflasi berlarutan lebih lama daripada jangkaan disebabkan oleh permintaan yang kukuh, pasaran pekerja yang ketat serta harga komoditi yang tinggi meskipun keadaan rantaian bekalan global semakin bertambah baik.

“Kesannya, banyak bank pusat dijangka terus menaikkan kadar faedah bagi menguruskan tekanan inflasi. Khususnya, pelarasan kadar faedah Amerika Syarikat (AS) yang terus agresif dan jangkaan kadar penamat yang lebih tinggi di AS menyumbang kepada persekitaran dolar AS yang terus kukuh.

“Hal ini telah menyebabkan volatiliti yang lebih ketara dalam pasaran kewangan, lantas memberikan kesan terhadap mata wang pasaran utama dan pasaran sedang pesat membangun lain termasuk ringgit.

“Pada masa hadapan, prospek pertumbuhan global akan terus menghadapi rintangan daripada keadaan kewangan yang lebih ketat berikutan inflasi yang lebih tinggi di ekonomi utama serta cabaran-cabaran dalam negeri di China,” katanya lagi.

Author

Faridah Amiratul

View all posts

View all posts


MySejiran tawar khidmat ‘online’ tanpa caj penghantaran

AMPANG: Biasanya anda membayar lebih jika menggunakan platform Grab atau Foodpanda, tetapi tidak pada aplikasi baharu, MySejiran.

MySejiran adalah kombinasi platform e-direktori, e-dagang dan e-penghantaran dalam satu yang menjadi tempat rujukan jenama perniagaan, pesanan, transaksi dan penghantaran.

Pengasas MySejiran dari syarikat penyedia solusi Alphacomp Solution Sdn Bhd, Chee Weng Hong berkata, pada ketika ini platform MySejiran menyediakan baucar dan pembelian tanpa caj penghantaran dalam jarak radius lima kilometer.

“Sebanyak 3,000 pendaftaran perniagaan ketika ini dan merangkumi kawasan Selangor sahaja.

“Program ini akan dikembangkan ke luar Selangor setelah kita lihat hasilnya nanti.

“Menerusi MySejiran ini peniaga pula tidak dikenakan sebarang faedah, menjimatkan kos pengurusan, mengatasi kekurangan tenaga kerja, memiliki e-kedai sendiri, pembayaran terus ke akaun peniaga, mempromosikan perniagaan secara pendigitalan.

“Sistem pengurusan lebih sistematik dan teratur dan memiliki rekod jualan,” katanya selepas hadir ke program E-Digitalisasi di Kompleks Muhibbah, Taman Nirwana, di sini.

Pada program itu sewajarnya dirasmikan oleh Ahli Parlimen Pandan, Datuk Seri Wan Azizah Wan Ismail namun beliau tidak dapat hadir dan digantikan wakilnya.

Seramai 200 peniaga dari pelbagai sektor hadir dengan jualan masing-masing.

Matlamat utama Alphacomp Solution Sdn Bhd menghasilkan MySejiran adalah untuk membantu para peniaga golongan B40 untuk meningkatkan hasil jualan mereka secara lebih meluas.

Tambah Weng Hong, di antara ciri MySejiran adalah, informasi digital iaitu kod imbasan atau NFC memaparkan produk atau menu jualan sesebuah kedai untuk memudahkan pelanggan membuat pesanan.

“Selain itu, sistem giliran pendigitalan memudahkan pelanggan untuk menempah tempat duduk atau bawa pulang.

“Satu lagi ciri MySejiran “inter-voucher” untuk membantu mengembangkan lagi perniagaan kejiranan dengan memberikan baucar promosi diskaun kepada setiap pelanggan,” katanya.

Author

Tun Puteh Wanti

View all posts

View all posts


Bubar atau tidak tiga DUN di bawah pentadbiran PAS diketahui esok – Ahmad Samsuri

KUALA TERENGGANU: Keputusan sama ada tiga Dewan Undangan Negeri (DUN) di bawah pentadbiran PAS dibubarkan ataupun tidak selaras dengan pembubaran Parlimen ke-14 akan diketahui esok.

Naib Presiden PAS, Datuk Seri Dr Ahmad Samsuri Mokhtar berkata, keputusan membabitkan DUN Terengganu, Kelantan dan Kedah itu akan diumum selepas Mesyuarat Jawatankuasa PAS Pusat di Kuala Lumpur esok.

Beliau berkata, hal berkaitan pembubaran ketiga-tiga DUN difahamkan telah dibincangkan semalam (Selasa) untuk dibawa ke mesyuarat jawatankuasa penuh PAS Pusat esok.

“Saya tidak boleh mendahului mesyuarat, saya percaya lepas mesyuarat esok akan ada keputusan,” katanya kepada pemberita selepas merasmikan Mesyuarat Agung Koperasi Pegawai-Pegawai Tadbir Negeri Terengganu Bhd 2022 di Wisma Darul Iman hari ini.

Perdana Menteri Datuk Seri Ismail Sabri Yaakob mengumumkan pembubaran Parlimen ke-14 berkuat kuasa 10 Oktober untuk memberi laluan kepada Pilihan Raya Umum Ke-15 selepas diperkenan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Susulan pembubaran Parlimen ke-14, Perdana Menteri turut mengesyorkan ketua kerajaan negeri kecuali Sabah, Sarawak, Melaka dan Johor agar mendapatkan perkenan Sultan serta Yang Dipertua Negeri untuk membubarkan DUN masing-masing bagi membolehkan pilihan raya negeri dan parlimen diadakan serentak. – BERNAMA


Separuh akhir Piala Dunia: Polis Perancis gerakkan 10,000 anggota hadapi rusuhan

PARIS: Bimbang kemungkinan rusuhan selepas perlawanan separuh akhir Piala Dunia antara Perancis dan Maghribi di Qatar pada Rabu, Perancis merancang menggerakkan 10,000 pegawai polis termasuk 5,000 khusus ditempatkan di Paris dan di kawasan sekitarnya, lapor Agensi Anadolu.

Di Paris, polis akan ditempatkan di sekitar boulevard Champs-Elysees seperti yang diumumkan Menteri Dalam Negeri Gerald Darmanin.

Paris sebelum ini menyaksikan insiden ganas pada 10 Disember selepas kemenangan Maghribi dan Perancis di peringkat suku akhir.

Champs-Elysees bagaimanapun tidak ditutup pada Rabu.

Kebanyakan jalan masuk ke Paris akan ditutup mulai 6.30 petang termasuk beberapa stesen metro dan RER.

Ancaman lain adalah daripada samseng berhaluan kanan yang radikal seperti dilaporkan stesen radio Europe 1.

Menurut Europe 1, di bandar Strasbourg, beberapa dozen ahli “Pesalah Strasbourg,” kumpulan samseng yang terdiri daripada neo-Nazi, Identitarian dan ultra-nasionalis, dikatakan telah merancang untuk berkumpul di jalan-jalan di pusat bandar selepas perlawanan itu.

Perlawanan itu dilihat oleh beberapa pihak sebagai pertembungan antara Kolonialis Perancis dan bekas jajahannya di Afrika Utara. – BERNAMA


‘Hentikan kengerian ini,’ kata ketua Unicef semasa lawatan ke Gaza

BANDAR GAZA, Palestin: Ketua Unicef pada Rabu menyifatkan situasi di Genting Gaza sebagai “kemusnahan” di tengah-tengah serangan maut Israel di wilayah Palestin yang terkepung.

“Hari ini saya melawat Genting Gaza untuk bertemu dengan kanak-kanak, keluarga mereka dan kakitangan Unicef. Apa yang saya lihat dan dengar amat mendukacitakan. Mereka mengalami pengeboman, kehilangan dan perpindahan berulangkali,” kata Pengarah Eksekutif Unicef, Catherine Russell dalam satu kenyataan.

“Di dalam genting itu, tiada tempat selamat untuk 1 juta kanak-kanak Gaza berpaling,” tambahnya.

Pegawai PBB itu berkata bahawa lebih 4,600 kanak-kanak telah terbunuh dan hampir 9,000 yang lain telah cedera di Genting Gaza.

“Ramai kanak-kanak hilang dan dipercayai tertimbus di bawah runtuhan bangunan dan rumah, akibat tragis penggunaan senjata letupan di kawasan berpenduduk,” kata Russell.

“Bayi yang baru lahir yang memerlukan penjagaan khusus telah meninggal dunia di salah sebuah hospital di Gaza kerana bekalan elektrik dan perubatan kehabisan, dan keganasan berterusan tanpa mengira siapa,” tambahnya.

Ketua Unicef menggesa pihak-pihak yang terlibat dalam konflik Gaza untuk “menghentikan kengerian ini.”

“Saya sekali lagi menyeru semua pihak untuk memastikan kanak-kanak dilindungi dan dibantu, mengikut undang-undang kemanusiaan antarabangsa. Hanya pihak yang terlibat dalam konflik yang benar-benar boleh menghentikan kengerian ini.

“Saya juga menyeru pihak-pihak untuk melaksanakan gencatan senjata kemanusiaan segera, untuk membebaskan semua kanak-kanak yang diculik dan ditahan dengan selamat, dan untuk memastikan bahawa kakitangan kemanusiaan mempunyai akses yang selamat, berterusan dan tanpa halangan untuk mencapai mereka yang memerlukan dengan rangkaian penuh perkhidmatan menyelamatkan nyawa dan bekalan,” kata Russell.

Israel telah melancarkan serangan udara dan darat tanpa henti ke atas Genting Gaza sejak serangan rentas sempadan oleh kumpulan pejuang Palestin Hamas pada 7 Oktober.

Sekurang-kurangnya 11,320 rakyat Palestin telah terbunuh, termasuk hampir 7,800 wanita dan kanak-kanak, dan lebih 29,200 yang lain telah cedera, menurut angka terkini daripada pihak berkuasa Palestin.

Beribu-ribu bangunan, termasuk hospital, masjid, dan gereja, telah rosak atau musnah dalam serangan Israel.

Angka kematian Israel, sementara itu, berjumlah 1,200, menurut angka rasmi. – Anadolu

Author

Taufik Asmady Abdul Aziz

View all posts

View all posts


Semangat Azizulhasni masih membara dengan emas dan perak di Melbourne

KUALA LUMPUR: Jaguh berbasikal trek negara, Datuk Mohd Azizulhasni Awang menepati nama jolokan ‘The Pocket Rocketman’ apabila memperagakan kayuhan cemerlang untuk meraih emas dan perak masing-masing dalam acara pecut dan keirin pada edisi ke-125 Austral Wheelrace di Melbourne, Australia, hari ini.

Apa yang menjadikan pencapaiannya lebih menakjubkan ialah hakikat bahawa beliau baru sahaja menjalani pembedahan jantung terbuka pada April lalu.

Azizulhasni, yang mencatat masa 9.766 saat (s) dalam pusingan kelayakan sebelum menyingkirkan pelumba New Zealand, Sam Dakin pada separuh akhir.

Pada acara akhir pecut, Azizulhasni encatatkan masa 10.95s dalam pusingan pertama dan 10.52s dalam pusingan kedua  untuk menewaskan Sam Gallagher daripada Kelab Berbasikal Blackburn untuk pingat emas.

“Persembahan yang baik untuk saya dalam acara pecut hari ini. Saya tidak menjangkakan sebaik ini.

“Saya sangat terkejut kerana melakukan masa yang baik pada pusingan kelayakan. Saya berasa baik pada pusingan akhir, hanya melakukan kayuhan biasa dan menang dengan selesa,” katanya menerusi hantaran mengenai kisahnya di Instagramnya.

Azizulhasni, bagaimanapun, gagal dalam usahanya memburu emas kedua apabila menduduki tempat kedua di belakang James Brister (10.35s) dari Kelab Berbasikal Port Adelaide dalam acara akhir keirin melibatkan enam pelumba.

Tempat ketiga dimenangi pelumba Kelab Berbasikal Dubbo, Daniel Barber. – BERNAMA


Bongkar Siri 5: Tanah Melayu harga 99 sen!

KUALA LUMPUR: Seorang wakil rakyat Felda Lembah Klau di Raub hanya mengunci mulut selepas diminta mengulas pendedahan 447 warga peneroka berhubung dakwaan salah laku yang membawa kepada pengambilan nilai tanah ‘diturunkan’ daripada RM3.45 hingga 99 sen sekaki.

Wakil rakyat kawasan berkenaan tidak  memberikan sebarang penjelasan selepas wartawan MEDIA VARIASI cuba mendapatkan beliau sebaliknya, mencadangkan usaha melaporkan isu terbabit diteruskan.

Malah beliau memetik pula nama Ketua Bahagian Parti Pribumi Bersatu Malaysia (Bersatu) Raub, Datuk Mohd Fakrunizam Ibrahim.

“Dah banyak ‘viral’, bagus la. Teruskan usaha, Datuk Pakrulnizam (Fakrunizam) pun bagus orangnya,” demikian pesanan ringkas ditinggalkan menerusi aplikasi WhatsApp.

Sebelum ini, terdapat dakwaan wakil rakyat cuba mendapatkan senarai warga peneroka Felda Lembah Klau yang belum menerima pampasan daripada Persatuan Pengguna Islam Malaysia (PPIM) selepas isu pembongkaran penyelewengan pengambilan tanah di kawasan itu, tular.

Sementara itu, semakan dibuat membabitkan pemaju Krau Plantation Sdn Bhd atas arahan Pesuruhjaya Sumpah Persekutuan di kawasan itu mendapati, ia syarikat pertanian yang dipercayai sudah berdaftar pada 2010 dan masih aktif.

Malah, peneroka turut mendakwa kawasan diambil alih syarikat berkenaan yang sebelum ini di bawah Felda Plantation Sdn Bhd.

Bagaimanapun, Fakrunizam yang juga Presiden Persatuan Anti Diskriminasi dan Salah Laku, mendakwa syarikat berkenaan digunakan sebagai ‘dummy’ sahaja bagi mengelirukan rakyat di Felda Lembah Klau.

“Banyak (syarikat) been created as dummy. Orang kampung ditipu,” katanya ketika dihubungi.

Berita berkaitan:

Bongkar Siri 1: Tanah Melayu harga 99 sen!

Bongkar Siri 2: Tanah Melayu harga 99 sen!

Author

Tun Puteh Wanti

View all posts

View all posts


PRN: Agihan kerusi PH-BN hampir selesai, hanya 9 kerusi belum dimuktamad – Asyraf Wajdi

JOHOR BAHRU: Rundingan agihan kerusi antara Pakatan Harapan (PH) dan Barisan Nasional (BN) bagi enam Pilihan Raya Negeri (PRN) akan datang hampir selesai dan hanya sembilan kawasan Dewan Undangan Negeri (DUN) belum dimuktamad.

Setiausaha Agung UMNO, Datuk Dr Asyraf Wajdi Dusuki berkata, perbincangan mengenai pembahagian kerusi telahpun selesai di peringkat Jawatankuasa Perundingan BN-PH.

Beliau berkata, perkembangan terkini itu sekali gus menepis dakwaan segelintir pihak kononnya Kerajaan Perpaduan tidak stabil dan sebagainya.

“Kini kita masuk di peringkat akhir iaitu untuk dimuktamad di peringkat presiden-presiden. Daripada 245 kerusi DUN yang akan dipertanding, kita hanya ada isu sembilan (kerusi DUN) yang masih bertindih.

“Maknanya, kalau kita tengok dari segi peratusan, 99.7 peratus soal kerusi ini telah selesai dan boleh dikatakan (rundingan) berjalan dalam (suasana) cukup harmoni sekali,” katanya kepada pemberita selepas tinjauan mesra di Karnival Institusi Pendidikan MARA Negeri Johor di Plaza Larkin hari ini.

Asyraf Wajdi, yang juga Ketua Sekretariat Kerajaan Perpaduan berkata, justeru baki sembilan kerusi DUN yang masih bertindih akan dimuktamad oleh kepimpinan tertinggi parti terbabit.

“(Berhubung) kerusi-kerusi yang bertindih ini, kita serahkan kepada kepimpinan tertinggi iaitu presiden-presiden parti untuk diperinci dan secara umumnya, itulah (perkembangan) sekarang,” katanya.

Ketika ditanya lokasi kerusi terbabit, beliau berkata ia melibatkan kesemua enam negeri yang bakal  mengadakan PRN.

Katanya rundingan di peringkat presiden dijangka dimuktamad sebelum proses penamaan calon.

Asyraf Wajdi berkata demikian ketika ditanya mengenai perkembangan terkini rundingan kerusi BN dan PH menjelang PRN di Kedah, Pulau Pinang, Negeri Sembilan, Selangor, Kelantan serta Terengganu. – BERNAMA


Lima pendatang asing rempuh pegawai imigresen elak ditahan

Pengarah Imigresen Melaka, Anirwan Fauzee Mohd Aini berkata, mereka merempuh pegawai operasi dan sanggup membahayakan diri dengan berlari menuju ke jalan raya yang sibuk, namun berjaya ditahan.

“Lima mereka antara 26 pendatang tanpa izin terdiri daripada 22 lelaki, tiga wanita dan seorang kanak-kanak perempuan, berusia antara dua hingga 54 tahun yang ditahan dalam operasi bermula Jumaat lepas hingga 1.30 pagi tadi,” katanya dalam kenyataan hari ini.

Beliau berkata kesemua 26 individu itu iaitu 13 warga Myanmar, India dan Indonesia masing-masing lima, Bangladesh (dua) serta seorang warga Pakistan adalah daripada keseluruhan 72 warga asing yang diperiksa di kawasan medan selera, restoran dan premis penempatan pekerja disyaki menjadi tempat penginapan pendatang asing.

“Serbuan dilakukan oleh 20 anggota Bahagian Penguatkuasaan Jabatan Imigresen Melaka berdasarkan aduan daripada orang awam dan penduduk setempat.

“Semua yang ditahan didapati tidak mempunyai sebarang dokumen pengenalan diri, tinggal lebih masa di negara ini, pas lawatan kerja sementara (PLKS) tamat tempoh dan lain-lain kesalahan mengikut Akta Imigresen 1959/63 (Akta 155),” katanya.

Beliau berkata, tiga borang saman saksi turut dikeluarkan kepada wakil majikan untuk membantu siasatan dan Jabatan Imigresen Melaka akan mengesan majikan yang didapati menggaji pendatang asing untuk tindakan selanjutnya. – BERNAMA


Jana Wibawa: Seorang pegawai SPRM antara empat individu ditahan

KUALA LUMPUR: Suruhanjaya Pencegahan Rasuah Malaysia (SPRM) menahan seorang pegawainya dan tiga lagi individu lain termasuk seorang wanita pada Khamis lepas kerana dipercayai meminta dan menerima rasuah sebanyak RM400,000 bagi mengelakkan siasatan melibatkan kes program Jana Wibawa.

Menurut sumber, wanita berkenaan bagaimanapun telah dibebaskan dengan jaminan SPRM, manakala tiga suspek lain kini direman hingga esok.

Sumber itu juga berkata SPRM kini sedang mengesan seorang lelaki dikenali ‘Datuk Roy’ yang dipercayai perancang utama dalam kes rasuah melibatkan siasatan kes berkenaan.

“Lelaki itu yang berusia lingkungan 50-an sebelum ini pernah dituduh di mahkamah dan dijatuhkan hukuman penjara atas kesalahan rasuah,” katanya kepada Bernama hari ini.

Sementara itu, Ketua Pesuruhjaya SPRM, Tan Sri Azam Baki ketika dihubungi Bernama mengesahkan perkara berkenaan.

“SPRM sama sekali tidak akan berkompromi dengan mana-mana pegawainya sekiranya didapati terbabit dalam sebarang kegiatan yang menyalahi undang-undang,” katanya.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


KPM siasat segera dakwaan guru minta murid tukar agama

PUTRAJAYA: Kementerian Pendidikan (KPM) telah mendapatkan maklum balas awal daripada Jabatan Pendidikan Wilayah Persekutuan Kuala Lumpur (JPWPKL) berhubung video tular di media sosial pada 8 Februari berkaitan dakwaan guru meminta murid menukar agama.

KPM dalam kenyataan hari ini berkata, kementerian memandang serius isu itu dan menegaskan bahawa hal agama tidak boleh dijadikan persendaan yang boleh menggugat keharmonian kaum dan negara.

“Siasatan awal telah dijalankan segera bagi mendapatkan kesahihan maklumat,” kata KPM.

KPM berkata, siasatan lanjut dan tindakan sewajarnya akan diambil terhadap mana-mana pihak yang didapati melakukan persendaan kaum atau agama.

KPM pada masa yang sama menegaskan akan memberi kerjasama sepenuhnya kepada pihak Polis Diraja Malaysia sekiranya terdapat laporan polis dibuat mengenai isu tersebut.

“KPM tidak akan berkrompomi dalam hal-hal yang melibatkan pengurusan sekolah khususnya terhadap perkara yang boleh menggugat perpaduan kaum dan agama,” katanya. – BERNAMA


Kibarlah Jalur Gemilang walau di mana bumi dipijak

KUALA LUMPUR: Di mana bumi dipijak, di situ langit dijunjung.

Hendaklah mengikut aturan dan adat yang diamalkan di tempat yang kita berada.

Begitulah pesanan beberapa pemimpin kepada rakyat kelahiran Malaysia supaya kibarkan Jalur Gemilang tidak kira di premis, kediaman, atau kenderaan masing-masing.

Meskipun filem Mat Kilau pecah panggung dikatakan membakar semangat patriotisme jiwa rakyat, tetapi ia tidak diterjemah melalui kibaran bendera keramat negara itu.

Timbalan Menteri Perpaduan Negara, Senator Wan Ahmad Fayhsal Wan Ahmad Kamal menerusi satu hantaran dalam akaun Twitternya, menyeru pemilik premis seluruh negara untuk mengibarkan Jalur Gemilang.

Ini kerana, beliau berasa hairan bahkan sedih melihat semangat patriotisme rakyat negara semakin luntur.

“Saya menyeru pemilik premis bangunan kerajaan, restoran bahkan kawasan perumahan untuk mula mengibarkan bendera Malaysia.

“Sayu apabila semangat patriotisme dalam kalangan anak bangsa kita semakin luntur. Ayuh, kita kembalikan roh semangat Merdeka!,” katanya.

Mengulas lanjut, Ketua Armada Parti Pribumi Bersatu Malaysia (BERSATU) itu berkata, bulan Ogos adalah bulan yang penuh bermakna bagi seluruh rakyat Malaysia, berikutan sambutan Hari Merdeka dapat menjadi bentuk penyatuan seluruh warganegara tanpa mengenal bangsa dan agama.

“Salah satu cara untuk kita menunjukkan tanda sayang dan cinta pada negara adalah dengan mengibarkan bendera Malaysia.

Sebelum ini, Presiden Pertubuhan Minda dan Sosial Prihatin (PMSP), Ramesh Rao Naidu turut menyeru perkara sama, kerana melihat segelintir tidak berminat dengan Jalur Gemilang walaupun ia diberi percuma, dalam satu program edar bendera itu, di sini, baru-baru ini.

Author

Tun Puteh Wanti

View all posts

View all posts


Ekonomi hancur lebih dahsyat berbanding banjir – Penganalisis ekonomi

KUALA LUMPUR: Krisis ekonomi terbesar dunia dijangka berlaku tahun hadapan lebih membimbangkan berbanding kebimbangan terhadap isu banjir, kata penganalisis ekonomi dan politik, Datuk Dr Ramalan Yunus.

Jelas beliau yang berkhidmat selama 30 tahun sebagai konsultan Pelaburan dan Kewangan, krisis berkenaan sudah dirasai pada hari ini sebagai contoh peningkatan harga kos barang makanan dan keperluan asas.

“Sejak 2018 sehingga hari ini dengan tiga kali bertukar kerajaan, rakyat sedar dan lihat sendiri terlalu banyak kerosakan telah berlaku dan ia perlu diperbetulkan menerusi Pilihan Raya Umum ke-15 (PRU15).

“Rakyat sudah lihat bagaimana lemahnya negara ketika ditadbir Pakatan Harapan (PH), banyak aset negara dijual Khazanah secara mengejut, malah aset Tabung Haji juga nyaris dijual adakah itu penyelesaian untuk selamatkan ekonomi negara?

“Kita semua sudah alami situasi di mana dibuang kerja, statistik kes bunuh diri yang meningkat kerana tekanan sepanjang Perintah Kawalan Pergerakan dibawah era PH dan PN, kita tidak mahu patah balik ke saat kejatuhan yang dahsyat itu.

“Beritahu saya di Malaysia ini waktu mana yang tidak banjir, jika bukan banjir besar banjir kilat mungkin berlaku di mana-mana tetapi saya yakin setiap tahun rakyat semakin bersedia apabila hujan berlarutan mereka akan cari tempat selamat untuk berlindung.

“Tetapi saya hendak tanya, jika berlaku krisis ekonomi, inflasi meningkat, penggangguran bertambah adakah rakyat sudah bersedia?

“Ketika ini mungkin rakyat tidak sedar situasi semasa di mana ramai pelabur asing sudah ‘lari’ ke negara lain kerana meragui kestabilan negara kita.

“Sehubungan itu, saya setuju diadakan segera PRU15 demi mendapat kestabilan dan kerajaan yang kuat yang sudah matang mentadbir untuk perbetulkan segala kerosakan ini,” katanya kepada MEDIA VARIASI.

Media baru-baru ini melaporkan analisis Ketua Penyelidik TA Securities Holdings Bhd, Kaladher Govindan, bahawa Malaysia dijangka berdepan persekitaran amat mencabar tahun hadapan dengan ekonomi berkembang perlahan, namun tidak sehingga berlaku kemelesetan meskipun ekonomi Amerika Syarikat (AS) diramal menguncup.

Pihaknya tidak menjangkakan kemelesetan berikutan sokongan daripada kepelbagaian ekonomi negara ini di samping persekitaran kadar inflasi yang rendah disokong oleh subsidi kerajaan dan pemulihan ekonomi domestik.

Turut dilaporkan Bank Dunia memberi amaran bahawa bank-bank pusat di seluruh global secara serentak menaikkan kadar faedah untuk bertindak balas terhadap inflasi.

Menerusi kajian terbaharu Bank Dunia, bank-bank pusat di seluruh dunia menaikkan kadar faedah tahun ini pada tahap yang tidak pernah disaksikan sejak lima dekad lalu, trend yang berkemungkinan berterusan sehingga tahun depan.

Dalam pada itu Ramalan yang pernah mewakili Asia Pasifik untuk persidangan Pelaburan Bank, Amerika Syarikat iaitu Delamore and Owl menambah, untuk memulihkan kembali segala kerosakan ini hanya Barisan Nasional (BN) yang dilihat cukup pengalaman untuk mengembalikan kestabilan berkenaan.

“Analisis saya tiada parti politik lain yang ada pengalaman cukup baik menyelamatkan ekonomi negara selain BN, takkan kita mahu aset-aset negara terus dijual sebagaimana PH dahulu lakukan.

“PRU15 perlu dilakukan segera demi kepentingan awam, kita sudah terlalu lambat untuk PRU15 yang sewajarnya dibuat lebih awal.

“Ketika ini boleh dikatakan sudah kritikal untuk memastikan kita tidak terjerumus ke dalam krisis ekonomi tahun hadapan.

“Bagi mengatasi masalah ini, rakyat tidak boleh berekperimentasi dengan meletakkan negara dalam bahaya, kita tiada pilihan kecuali mengembalikan kestabilan politik dan negara ke landasan yang betul,” katanya.

Author

Tun Puteh Wanti

View all posts

View all posts


Saya mahu bagi ‘kaw-kaw’ di Birmingham – Bonnie

KUALA LUMPUR: Jaguh powerlifting negara Bonnie Bunyau Gustin enggan berputih mata lagi pada penampilan keduanya di Sukan Komanwel di Birmingham, England pada 28 Julai hingga 8 Ogos ini.

Selepas sekadar menduduki tempat keempat ketika membuat kemunculan pertama dalam acara lightweight di Gold Coast 2018, Bonnie tekad untuk mengubati kekecewaannya dengan membawa pulang emas buat negara di Birmingham.

“Saya tidak kisah catatan yang akan dilakukan berapa kali ini, yang penting saya hendak bagi ‘kaw-kaw’ (sepenuhnya) dapatkan pingat emas di Birmingham,” katanya kepada Bernama.

Mengulas mengenai pemilihannya sebagai pembawa Jalur Gemilang kontinjen negara di Birmingham, badang kerdil dari Sarawak itu mengakui terkejut dan teruja diberi pengiktirafan berkenaan selepas berpeluang melakukannya pada Sukan Paralimpik Tokyo 2020, tahun lepas.

Juara  bertahan Sukan Paralimpik itu berkata keputusan Majlis Olimpik Malaysia (MOM) memilihnya sebagai pembawa Jalur Gemilang melonjakkan semangatnya untuk menggegar venue acara, The National Exhibition Centre, dengan meraih keputusan membanggakan buat negara.

Bonnie akan bergandingan dengan pemain skuasy wanita negara Aifa Azman bagi menggalas tanggungjawab sebagai pembawa Jalur Gemilang kontinjen Malaysia di Sukan Komanwel Birmingham 2022.

Aifa menggantikan pembawa asal Jalur Gemilang di Birmingham, S. Sivasangari selepas pemain skuasy wanita itu terlibat dalam kemalangan jalan raya, bulan lepas.

Dalam pada itu, Bonnie optimis kecederaan ringan di bahu kirinya tidak akan menjejaskan persembahannya dan akan cuba ‘melawan’ demi memastikan lagu Negaraku berkumandang di bumi England.

Ditanya mengenai ketiadaan seorang lagi wakil powerlifting Jong Yee Khie yang menarik diri dari temasya sukan itu, Bonnie berkata beliau sememangnya akan berasa sunyi tanpa kehadiran rakannya di sisi sepanjang di Birmingham.

“Kali ini saya seorang sahaja atlet powerlifting, rasa sunyi pula sebab biasanya saya keluar bertanding dengan dia (Yee Khie) dan jurulatih,” jelasnya.

MOM pada Jumaat lepas mengesahkan Yee Khie menarik diri berikutan kecederaan dialami pemenang pingat perak Sukan Paralimpik Tokyo 2020 semasa menjalani sesi latihan persiapan ke Birmingham baru-baru ini.

Kontinjen negara ke Sukan Komanwel Birmingham merangkumi 105 atlet menyertai 14 jenis sukan termasuk empat sukan para. – BERNAMA


7 bayi merdeka dilahirkan di KPJ Wilayah Selatan

JOHOR BAHRU: Seramai tujuh bayi merdeka selamat dilahirkan di lima buah Hospital Pakar KPJ Wilayah Selatan hari ini.

Masing-masing dua di Hospital Pakar KPJ Johor dan KPJ Bandar Dato‘ Onn, manakala seorang di Hospital Pakar KPJ Puteri, KPJ Pasir Gudang dan KPJ Kluang.

Di Hospital Pakar KPJ Johor, dua orang bayi Merdeka perempuan telah disambut penuh meriah dengan disaksikan oleh Pengurus Operasi, S. Pratabhan, dan Pengurus Komunikasi dan Pemasaran, Nurul Ain Hassan.

Seorang suri rumah, Damia Fadlyn Yusof, 24, bersama suaminya, Ahmad Al Mubarak Mohamed, 25, gembira menyambut bayi pertamanya yang dilahir pada 31 Ogos.

“Saya sangat bersyukur menerima puteri sulung kami, dan berharap puteri saya membesar dengan sihat dan bila dia dewasa nanti dapat menyumbangkan sesuatu kepada negara kita,” katanya kepada pemberita di sini.

Menurut ibu muda ini kelahiran bayi perempuannya seberat 3.52 kilogram (kg) dilahirkan secara pembedahan pada pukul
10.50 pagi.

Seorang pegawai bank, Fatin Nabihah Abd Rahman, 31, dan pasangannya, Khairul Anwar Nunchik, 29, selamat menyambut kelahiran anak pertama mereka seorang bayi perempuan seberat 2.78 kg pada pukul 9.55 pagi.

“Bersyukur dan sangat gembira sebab anak pertama lahir pada tarikh yang sangat bersejarah 31 Ogos.

“Harapan saya bayi ini dapat menjadi anak yang baik, anak yang soleh dan insya-Allah membesar menjadi seorang rakyat yang faham tentang konsep negara dan cintakan,” ujarnya.

Kedua-dua bayi ini dilahirkan secara pembedahan oleh Pakar Perbidanan dan Sakit Puan (Reproduktif), Dr. Sharifah Shahirah Binti Syed Hashim. – Kosmo

Authors

Media Variasi

View all posts

Diyana Rahip

View all posts

View all posts

View all posts


Demokrasi Zahid ibarat keris menikam dirinya balik

PRESIDEN UMNO, Datuk Seri Dr Ahmad Zahid Hamidi sentiasa mengamalkan demokrasi atau keterbukaan bagi sesiapa untuk memberi pandangan dan kritikan.

Beliau turut memaafkan 10 ahli Parlimen daripada Barisan Nasional (BN) termasuk partinya yang menandatangani akuan bersumpah (SD) bagi menyatakan sokongan terhadap Pengerusi Perikatan Nasional (PN), Tan Sri Muhyiddin Yassin sebagai Perdana Menteri selepas Pilihan Raya Umum ke-15 (PRU15) lalu.

Terdahulu, beliau turut memaafkan semua pihak yang pernah melontarkan pelbagai tohmahan serta cacian terhadapnya sebelum tertubuhnya Kerajaan Perpaduan pimpinan Perdana Menteri, Datuk Seri Anwar Ibrahim.

Ahli Parlimen Bagan Datuk ini mahu semua pihak maju ke hadapan membangunkan negara dan memberi tumpuan kepada rakyat serta tidak lagi menoleh ke belakang.

Beliau juga beri peluang kepada ahli UMNO yang jelas tidak menyukainya seperti Khairy Jamaludin (KJ) untuk bertanding pada Pilihan Raya Umum ke-15 lalu.

Zahid juga memberi sokongan penuh kepada Datuk Seri Ismail Sabri Yaakob yang dikatakan terlibat dalam gerakan London Move untuk menjatuhkannya, sebagai ‘poster boy’ PRU15.

Malah berulang kali menyatakan pendiriannya memilih Ismail Sabri sebagai Perdana Menteri jika BN menang pada PRU15.

Begitulah sikap demokrasi Zahid terhadap semua, sama ada mereka suka atau benci beliau tetap tegar meneruskan khidmat sebagai pemimpin.

Amat jauh sekali jika hendak dibandingkan zaman Tun Dr Mahathir Mohamad yang bersifat diktator tiada pertandingan atau undian mahu atau tidak diadaka pertandingan jawatan Presiden.

Zahid tetap mengamalkan demokrasi dengan membuka undian mahu atau tidak diadakan pertandingan pada Perhimpunan Agung UMNO.

Beliau akur undian terbanyak termasuk dari Ismail Sabri sendiri yang berdiri menyokong agar tidak mengadakan pertandingan.

Namun demokrasi Zahid umpama memberi keris UMNO kepada musuh untuk menikam dirinya balik.

Walaupun memberi sokongan di dalam dewan, namun segelintir bersikap seperti sesumpah berubah warna apabila keluar dewan.

Ismail Sabri berpendapat kesahihan langkah parti itu membawa dan menerima usul agar tiada pertandingan bagi dua jawatan tertinggi parti boleh ditentukan oleh Jabatan Pendaftaran Pertubuhan (RoS).

Bekas Ketua Pemuda UMNO, Khairy Jamaluddin juga mendakwa wujudnya perwakilan import berkenaan bagi memastikan usul tambahan dua jawatan tertinggi UMNO tidak dipertandingkan dalam pemilihan akan datang, diluluskan dalam PAU 2022.

Broker-broker Perikatan Nasional (PN) ini tidak putus melaungkan mahu melakukan reformasi BN namun mereka lupa Pengerusi PN, Tan Sri Muhyiddin Yassin belum pulang ke Malaysia sejak siasatan RM92 bilion dilakukan.

Persoalan yang timbul di sini, adakah reformasi yang mereka laungkan ikhlas untuk parti keramat tertua di Malaysia, ataupun untuk memastikan kelangsungan ‘poket’ sendiri?

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Tun Puteh Wanti

View all posts

View all posts


Meta rancang pecat ‘beribu-ribu’ pekerja – Laporan

WASHINGTON: Konglomerat teknologi Amerika Syarikat (AS) Meta Platforms Inc (sebelum ini Facebook Inc) merancang mengurangkan bilangan pekerjanya secara besar-besaran minggu ini, lapor Sputnik memetik media AS.

Pemberhentian berskala besar ini mungkin merupakan pusingan pemecatan terbesar pekerja bidang teknologi yang menjejaskan ribuan orang, The Wall Street Journal pada Ahad memetik sumber tanpa menyatakan berapa ramai daripada 87,000 pekerja Meta bakal dipecat.

Menurut sumber pengumuman pemberhentian kerja dijangka dibuat pada Rabu dan pegawai syarikat telah memaklumkan pekerja Meta supaya membatalkan perjalanan tidak penting mulai minggu ini.

Pada Ahad The New York Times melaporkan pemberhentian dijangka bermula pada akhir minggu ini. Menurut akhbar itu Mark Zuckerberg ketua eksekutif Meta berkata syarikat itu akan menjadi lebih kecil menjelang akhir 2023.

Awal minggu ini usahawan jutawan AS Elon Musk yang baru-baru ini memperoleh Twitter berkata, syarikat itu tidak mempunyai pilihan selain memecat pekerja kerana mengalami kerugian.

Lima pekerja dan bekas pekerjanya memfailkan saman terhadap syarikat media sosial itu pada Khamis kerana mendakwa syarikat gagal memberikan notis mencukupi semasa pemberhentian besar-besaran berikutan pengambilalihan Musk. – BERNAMA


Nilai dua lot tanah di Tanjong Pinang berharga RM300 juta – Saksi

Pengarah syarikat GE Tan Valuers Sdn Bhd (GETVSB) Tan Gaik Eng, 71, berkata syarikatnya telah menerima panggilan telefon daripada Ewein Land Sdn Bhd (ELSB) yang meminta untuk menilai harga tanah di lokasi Lot 702 dalam daerah Timur Laut, Pulau Pinang sekitar Jun 2013.

Ewein Land merupakan anak syarikat Ewein Bhd, yang dimiliki oleh pemaju hartanah, mendiang Datuk Ewe Swee Kheng.

Ewe yang sepatutnya dipanggil sebagai saksi pendakwaan ke-15 meninggal dunia, selepas dilaporkan terjatuh di sebuah unit kondominium mewah di Jalan Kelawei, Pulau Pinang, pada 5 Okt 2021.

Saksi pendakwaan ke-30 itu berkata beliau telah mengambil laporan daripada Jabatan Penilaian dan Perkhidmatan Harta (JPPH) George Town sebagai panduan untuk syarikatnya membuat penilaian dua lot tanah tersebut, selain membuat pelarasan harga antaranya dari segi lokasi, bentuk dan saiz tanah serta perancangan terhadap tanah itu sendiri.

“Saya telah menyediakan laporan penilaian untuk syarikat ELSB dan menyatakan Lot 702 dinilai dengan harga RM135 juta pada Disember 2013, berdasarkan  justifikasi yang telah dinyatakan.

“Pada Jun 2015, syarikat saya sekali lagi dihubungi ELSB untuk menilai Lot 713 dan kami telah menggunakan kaedah penilaian sama sebelum mengeluarkan laporan terhadap lot tersebut yang dinilai dengan harga RM165 juta pada Januari 2016,” katanya ketika membacakan pernyataan saksinya pada perbicaraan kes bekas Ketua Menteri Pulau Pinang Lim Guan Eng yang berdepan empat pertuduhan membabitkan projek pembinaan jalan utama dan terowong dasar laut di negeri itu.

Berdasarkan dua pertuduhan yang dihadapinya, Lim didakwa menyebabkan dua lot tanah milik kerajaan Pulau Pinang itu dilupuskan kepada dua syarikat, yang dikatakan mempunyai kaitan dengan projek terowong dasar laut itu.

Ketika disoal balas peguam Gobind Singh Deo yang mewakili Lim, saksi itu berkata beliau tidak tahu dua lot tanah tersebut sebelum ini telah dinilai dengan harga RM80 juta oleh dua pegawai dari JPPH George Town.

Terdahulu, Timbalan Pendakwa Raya Ahmad Akram Gharib memaklumkan kepada Hakim Azura Alwi bahawa saksi utama pendakwaan, Pengarah Consortium Zenith Construction Sdn Bhd (CZCSB) Datuk Zarul Ahmad Mohd Zulkifli tidak hadir ke mahkamah bagi pemeriksaan balas pada hari ini kerana mendapat cuti sakit selama empat hari bermula semalam hingga 12 Ogos ini.

Lim berhadapan pertuduhan pindaan menggunakan kedudukan sebagai Ketua Menteri Pulau Pinang untuk menerima rasuah RM3.3 juta, dalam membantu syarikat milik Zarul Ahmad bagi mendapatkan projek pembinaan bernilai RM6,341,383,702, di Pejabat Ketua Menteri Pulau Pinang, Tingkat 28, Komtar, George Town antara Januari 2011 hingga Ogos 2017.

Bagi pertuduhan pindaan kedua, Lim didakwa meminta suapan daripada Zarul Ahmad sebanyak 10 peratus daripada keuntungan diperoleh syarikat itu, sebagai penghargaan mendapatkan projek itu dan dituduh melakukan perbuatan berhampiran The Garden Hotels, Lingkaran Syed Putra, Mid Valley City, di sini pada Mac 2011.

Lim yang juga bekas Setiausaha Agung DAP, turut berdepan dua pertuduhan menyebabkan dua lot tanah bernilai RM208.8 juta milik kerajaan Pulau Pinang dilupuskan kepada dua syarikat, yang didakwa mempunyai kaitan dengan projek terowong dasar laut itu.

Dia didakwa melakukan kesalahan itu di Pejabat Tanah dan Galian Pulau Pinang, Tingkat 21, Komtar pada 17 Februari 2015 dan 22 Mac 2017.

Perbicaraan bersambung 23 November ini. – BERNAMA